18.2 Молнинг мулкдор зиммасидаги ҳақлари – Islom Nuri\n18.2 Молнинг мулкдор зиммасидаги ҳақлари\nЗакот бериш лозим бўлмаган ёки закот нисобига\nетмаган моллардан яхшилик йўлларига, Аллоҳнинг розилигини истаб инфоқ ва эҳсон\n«(У тақводор зотлар) яхши-ёмон кунларда инфоқ-эҳсон қиладиган, ғазабларини ичларига ютадиган, одамларнинг (хато-камчиликларини) афв этадиган кишилардир. Аллоҳ бундай яхшилик килувчиларни севади» (Оли Имрон: 134).\n«Сўровчи гадони эса (бирон нарса бермасдан) ҳайдаманг!» (Ваз-зуҳа: 10).\nАбу Ҳурайра розияллоҳу анҳудан ривоят қилинади: Расулуллоҳ соллаллоҳу алайҳи ва саллам айтдилар: «Ҳар тонг икки фаришта (осмондан) тушадилар. Улардан бири: «Эй Аллоҳим, инфоқ-эҳсон қилувчига эваз бергин», дейди. Иккинчиси: «Эй Аллоҳим, мумсик-бахилга талафот бергин», дейди» (Муттафақун алайҳ).\nАбу Ҳурайра розияллоҳу анҳудан ривоят қилинади: Расулуллоҳ соллаллоҳу алайҳи ва саллам айтдилар: «Аллоҳ таоло айтади: Эй одамзот, инфоқ қил, Мен сенга инфоқ қиламан» (Муттафақун алайҳ).\nАбу Ҳурайра розияллоҳу анҳудан ривоят қилинади: Расулуллоҳ соллаллоҳу алайҳи ва саллам айтдилар: «Агар менда Уҳуд тоғича тилла бўлса, уч кечага қолмай ҳузуримда ундан – қарз тўлаш учун олиб қўйган нарсадан бошқа – бирон нарса қолмаслиги мени хурсанд қилган бўларди» (Муттафақун алайҳ).\nАбу Зар розияллоҳу анҳудан ривоят қилинади: Расулуллоҳ соллаллоҳу алайҳи ва саллам: «Менинг олдимда мана бу Уҳуд тоғича тилла бўлиб, уч кун ўтиб ундан – қарз узишга олиб қўйган динордан бошқа – бирон динор қолган бўлишини истамаган бўлар, Аллоҳнинг бандалари ичида мана бундай қилиб сочиб юборишни истар эдим» деб қўлларини ҳовуч қилиб, ўнг томонларига ва чап томонларига сочдилар (Муттафақун алайҳ).\nУбайдуллоҳ ибн Аббосдан ривоят қилинади: Менга Абу Зар дедилар: «Эй жиян, мен Расулуллоҳ соллаллоҳу алайҳи ва саллам билан бирга, у зотнинг қўлларидан тутиб турган эдим, менга шундай дедилар: «Эй Абу Зар! Уҳуд тоғича тилла ва кумуш меники бўлиб, уни Аллоҳ йўлида инфоқ қилиб, ўлаётган пайтимда ундан бир қийрот қолдириб кетишни истамас эдим». «Ё Расулуллоҳ, бир қинтор (эмасми?)», дедим. «Эй Абу Зар, мен озайтирмоқчи бўлсам, сен кўпайтирмоқчи бўласан?! Мен охиратни истасам, сен дунёни истайсан?! Бир қийрот! Бир қийрот! Бир қийрот!» деб такрорладилар (Баззор «Муснад»да келтирган, Ас-силсилатус-саҳиҳа: 3491).\nАсмо розияллоҳу анҳодан ривоят қилинади: Расулуллоҳ соллаллоҳу алайҳи ва саллам менга айтдилар: «Инфоқ-эҳсон қилинг. Санамангки, Аллоҳ ҳам сизга (ризқни ёки молни) саноқли қилиб қўяди. (Молингизни инфоқ қилмасдан олиб қўйиш мақсадида) идишга жойламангки, Аллоҳ ҳам идишга жойлаб қўяди (яъни молни сиздан тўсиб қўяди). Оз бўлса ҳам қўлингиздан келганича садақа қилинг» (Муттафақун алайҳ).\nАбу Умома розияллоҳу анҳудан ривоят қилинади: Расулуллоҳ соллаллоҳу алайҳи ва саллам айтдилар: «Эй одамзот, (эҳтиёждан) ортиқча молни инфоқ қилишинг ўзинг учун яхшидир, (инфоқ қилмай) ушлаб қолишинг ўзинг учун ёмондир, (оилангга) етарли нарсани (ушлаб туришингга) айб-маломат қилинмайсан, (инфоқни) ўз қарамоғингда бўлган кишилардан бошла» (Муслим ривояти).\nАбу Ҳурайра розияллоҳу анҳудан ривоят қилинади: Бир киши: «Ё Расулуллоҳ, қайси бир садақанинг ажри улуғроқ бўлади?» деб сўради. «Танинг соғ, бахил бўлган ҳолингда, камбағалликдан қўрқиб, бой бўлишни орзу қилган ҳолингда садақа қилишинг ва (садақа қилишни) ортга сурмаслигинг, жон ҳалқумга етган пайтда: «Фалончига шунча, фалончига шунча» дейсан, энди у фалончиники (яъни ворисники) бўлган бўлади», дедилар (Муттафақун алайҳ).\nБуср ибн Жаҳҳош ал-Қураший розияллоҳу анҳудан ривоят қилинади: Расулуллоҳ соллаллоҳу алайҳи ва саллам (бир куни кафтларига туфлаб, унга кўрсаткич бармоқларини қўйдилар ва) айтдилар: «Аллоҳ таоло айтади: Эй одамзот, сен мени қандай қилиб ожиз қолдира олардинг, ҳолбуки Мен сени мана бу каби нарсадан яратдим, Мен қадди-қоматингни расо қилиб қўйгач, иккита бурдага (кийимга) ўралиб (гердайиб) юрдинг, ернинг ҳам сендан шикоят-оғриқи бор, (мол-дунёни) жамғардинг, (закоту садақотини) бермадинг, жон ҳалқумга етган пайтда: «садақа қиламан» дейсан, садақа қилиш вақти аллақачон ўтган бўлади!» (Ибн Можа, Ҳоким, Аҳмад ривоятлари, Ас-силсилатус-саҳиҳа: 1143).\nАнас ибн Молик розияллоҳу анҳудан ривоят қилинади: Абу Талҳа Мадинада ансорлар ичида энг хурмоси кўп киши эди. Унинг энг суюмли мулки Байруҳо номли боғи бўлиб, у масжид рўпарасида жойлашган, Расулуллоҳ соллаллоҳу алайҳи ва саллам унга кириб, ширин сувидан ичиб турар эдилар. «Суйган нарсаларингиздан инфоқ-эҳсон қилиб бермагунингизча ҳаргиз яхшиликка (жаннатга) етмагайсиз» (Оли Имрон: 92) ояти нозил бўлгач, Абу Талҳа Расулуллоҳ соллаллоҳу алайҳи ва саллам ҳузурларига бориб: «Ё Расулуллоҳ, Аллоҳ таборака ва таоло: «Суйган нарсаларингиздан инфоқ-эҳсон қилиб бермагунингизча ҳаргиз яхшиликка (жаннатга) етмагайсиз» демоқда. Менинг энг суюкли мулким Байруҳо эди. У Аллоҳ учун садақа, мен унинг яхшилигини ва ажрини Аллоҳ ҳузуридан умид қиламан. Ё Расулуллоҳ, уни сиз Аллоҳ кўрсатган ўринга сарфланг», деди. Шунда Расулуллоҳ соллаллоҳу алайҳи ва саллам: «Бай-бай, бу фойда келтирувчи (яъни ажру-савоби мўл) мол, бу фойда келтирувчи мол! Сўзларингизни эшитдим ва мен уни қариндошларингизга (тақсим) қилишингизни маслаҳат бераман», дедилар. Абу Талҳа: «Хўп бўлади, ё Расулуллоҳ», деди ва уни яқинлари ва амакиваччаларига бўлиб берди (Муттафақун алайҳ).\nОиша розияллоҳу анҳодан ривоят қилинади: Улар қўй сўйишганида Расулуллоҳ соллаллоҳу алайҳи ва саллам: «Қўй гўштидан қолдими?» деб сўрадилар. «Фақат кураги қолди», дедилар. «Курагидан бошқа ҳамма жойи қолибди», дедилар Расулуллоҳ соллаллоҳу алайҳи ва саллам (Термизий, Аҳмад ривоятлари, Ас-силсилатус-саҳиҳа: 2544).\nЖобир розияллоҳу анҳудан ривоят қилинади: Расулуллоҳ соллаллоҳу алайҳи ва саллам айтдилар: «Зулмдан сақланинглар! Чунки, зулм қиёмат кунидаги кўп зулматлардир. Бахилликдан сақланинглар! Чунки, сизлардан аввалгиларни бахиллик ҳалок қилди, уларни қонларини тўкишга ва ҳаромларини ҳалол санашга олиб борди» (Муслим ривояти).\nАбу Зар розияллоҳу анҳудан ривоят қилинади: Пайғамбар соллаллоҳу алайҳи ва саллам ёнларига бордим, у зот Каъбанинг соясида ўтирган эдилар. Менга кўзлари тушгач: «Каъбанинг Роббига қасамки, улар зиёнкорлардир», дедилар. Мен: «Ота-онам сизга фидо бўлсин, улар деганингиз кимлар?», деб сўрадим. «Улар мол-дунёси кўп одамлар, фақат олдиларига, орқаларига, ўнг ва чап томонларига мана бундай, мана бундай, мана бундай қилганлари (яъни бериб-бериб инфоқ-эҳсон қилганлари) бундан мустасно, бироқ улар жуда оз», дедилар (Муттафақун алайҳ).\nУқба ибн Омир розияллоҳу анҳудан ривоят қилинади: Расулуллоҳ соллаллоҳу алайҳи ва саллам айтдилар: «Садақа ўз эгаларидан қабр ҳароратини сўндиради, мўмин киши қиёмат куни фақат ўз садақасининг сояси билан сояланади» (Табароний «Ал-муъжам ал-кабир»да ривоят қилган, Ас-силсилатус-саҳиҳа: 3484).\nАбу Саид ал-Худрий розияллоҳу анҳудан ривоят қилинади: Расулуллоҳ соллаллоҳу алайҳи ва саллам айтдилар: «Махфий садақа Парвардигорнинг ғазабини сўндиради» Табароний ва бошқалар ривоят қилган, Ас-силсилатус-саҳиҳа: 1908).\nАбу Ҳурайра розияллоҳу анҳудан ривоят қилинади: Расулуллоҳ соллаллоҳу алайҳи ва саллам айтдилар: «Етти киши борки, Аллоҳ Ўзининг соясидан бошқа соя бўлмаган кунда уларни Ўз соясида соялантиради: Адолатли имом-халифа; Парвардигорининг ибодатида улғайган йигит; қалби масжидларга боғланган киши; Аллоҳ йўлида дўстлашган, Унинг йўлида бирлашиб, Унинг йўлида ажрашувчи икки киши; мансабдор ва соҳибжамол аёл ўзига чорлаганда: «Мен Аллоҳдан қўрқаман», деган киши; махфий ҳолда садақа берган, ҳатто ўнг қўли берганини чап қўли билмаган киши; Аллоҳни холий зикр қилиб, кўзёши тўккан киши» (Муттафақун алайҳ).\nМуоз ибн Жабал розияллоҳу анҳудан ривоят қилинади: Пайғамбар соллаллоҳу алайҳи ва саллам билан сафарда бирга бўлганимда у зот: «Сизни яхшилик эшикларига йўллаб қўймайми?», дедилар. «Ҳа, (йўллаб қўйинг) ё Расулуллоҳ», дедим. «Рўза қалқон, садақа гуноҳни худди сув ўтни ўчирганидек ўчиради», дедилар. (Термизий ривоят қилиб, ҳасан, саҳиҳ ҳадис деган, Саҳиҳут-тарғиб: 868).\nАдий ибн Ҳотим розияллоҳу анҳудан ривоят қилинади: Мен Расулуллоҳ соллаллоҳу алайҳи ва салламнинг шундай деганларини эшитдим: «Сизлардан кимки, яримта хурмо (садақа қилиш) билан бўлса-да, дўзахдан тўсинишга қодир бўлса, шундай қилсин» (Муслим ривояти).\nАбу Ҳурайра розияллоҳу анҳудан ривоят қилинади: Расулуллоҳ соллаллоҳу алайҳи ва саллам Билолнинг олдига кирдилар, унинг олдида бир уюм хурмо бор эди. «Бу нима, эй Билол?», дедилар. «Эртанги кун учун жамғариб қўйдим», деди Билол. «Эртага қиёмат куни жаҳаннам ўтида унинг асарини кўришдан қўрқмайсизми?! Инфоқ қилинг эй Билол, Арш соҳибидан сизга камбағаллик етиб қолишидан хавф қилманг!» (Мишкотул-масобийҳ: 1885, Албоний саҳиҳ деган).\nАбу Ҳурайра розияллоҳу анҳудан ривоят қилинади: Расулуллоҳ соллаллоҳу алайҳи ва саллам ҳузурларига ансорлардан бир кишининг жанозаси олиб келинди. Унга намоз ўқигач: «Нима мерос қолдирди?» деб сўрадилар. «Икки ё уч динор қолдирди», дейишди. «Икки ё уч (марта ўтда) куйдиришни қолдирибди», дедилар (Ибн Аби Шайба «Мусаннаф»да ва Аҳмад ривояти, Ас-силсилатус-саҳиҳа: 3483).\nИбн Умар розияллоҳу анҳумодан ривоят қилинади: Расулуллоҳ соллаллоҳу алайҳи ва саллам айтдилар: «Аллоҳ таоло баъзи кишиларни бандаларга манфаатлар етказиб туришлари учун неъматлар (қобилият ва имкониятлар) билан хослаган бўлади. Модомики, ўша неъматларни сарф қилиб туришаркан, уларни унда мустаҳкам қилади. Агар ман қилишса улардан олиб қўйиб, бошқаларга бериб қўяди» (Ибн Абид-Дунё ва Табароний ривояти, Саҳиҳут-тарғиб: 2617).\nАбдуллоҳ ибн Амр розияллоҳу анҳумо ўзининг бир ер-мулкидаги омилига шундай деб ёзиб юборган экан: «Ортиқча сувингни ман қилма (яъни қизғанма), чунки мен Расулуллоҳ соллаллоҳу алайҳи ва салламнинг: «Ким ортиқча сувини ёки ортиқча ўт-ўланини ман қилса, Аллоҳ таоло қиёмат куни ундан Ўз фазли марҳаматини ман қилади», деганларини эшитганман» (Аҳмад ривояти, Ас-силсилатус-саҳиҳа: 1422).\nИбн Аббос розияллоҳу анҳумодан ривоят қилинади: Расулуллоҳ соллаллоҳу алайҳи ва саллам айтдилар: «Мусулмонлар уч нарсада: сувда, яйловда ва ўт-оловда шерикдирлар» (Саҳиҳ сунан Ибн Можа: 2004).\nАбу Ҳурайра розияллоҳу анҳудан ривоят қилинади: Расулуллоҳ соллаллоҳу алайҳи ва саллам айтдилар: «Уч нарсадан ман қилинмайди: сув, ўт-ўлан (яйлов) ва ўт (олов)дан» (Саҳиҳ сунан Ибн Можа: 2005).\nСаид ибн Жубайр розияллоҳу анҳудан ривоят қилинади: Расулуллоҳ соллаллоҳу алайҳи ва саллам: «Фақат ўз диндошларингизга садақа қилинглар», дедилар. Шундан сўнг Аллоҳ таоло: «Уларни ҳидоят қилиш Сизнинг зиммангизда эмас. Балки Аллоҳ Ўзи истаган кишиларни ҳидоят қилади. Қандай яхшилик (мол) инфоқ-эҳсон қилсангизлар, ўзингиз учундир. Фақат Аллоҳ юзини истаб яхшилик инфоқ-эҳсон қилингиз! Қилган ҳар бир яхшилигингиз зулм қилинмаган ҳолида ўзингизга тўла-тўкис қайтарилади» (Бақара: 272) оятини нозил қилди. (Сўнг) Расулуллоҳ соллаллоҳу алайҳи ва саллам: «Бошқа динлар аҳлига ҳам садақа қилаверинглар», дедилар (Ибн Аби Шайба «Мусаннаф»да ривоят қилган, Ас-силсилатус-саҳиҳа: 2766).\nСаъд ибн Аби Ваққос розияллоҳу анҳудан ривоят қилинади: Расулуллоҳ соллаллоҳу алайҳи ва саллам айтдилар: «Аллоҳ фазлу карам эгаларини яхши кўрувчи Соҳибкарамдир, сахийларни яхши кўрувчи Саховатпешадир, У олий хулқларни яхши кўради, тубан хулқларни ёмон кўради» (Ибн Асокир ривояти, Саҳиҳул-жомиъис-сағир: 1800).\nАбу Умома розияллоҳу анҳудан ривоят қилинади: Расулуллоҳ соллаллоҳу алайҳи ва саллам айтдилар: «Бир киши жаннатга кириб, унинг эшигида шундай ёзувни кўрди: «Садақа ўн баробарича, қарз эса ўн саккиз баробарича (ажр билан мукофотланади)» (Табароний «Ал-муъжамул-кабир»да ва Байҳақий «Шуъабул-иймон»да келтирган, Ас-силсилатус-саҳиҳа: 3407).\nСадақа дуруст ва мақбул бўлиши учун покиза ва ҳалолдан топиб қилинган бўлиши шарт бўлади. Зеро, Аллоҳ таоло пок Зот, фақат покиза нарсани қабул қилади.\n«Эй мўминлар, касб қилиб топган нарсаларингизнинг ҳалол-покизаларидан ва Биз сизлар учун ердан чиқарган нарсалардан инфоқ-эҳсон қилинглар! Эҳсон қилиш учун улардан ўзингиз (га берилган тақдирда) кўз юмиб туриб оладиган — паст-нопокларини танламангиз! Ва билингизки, албатта Аллоҳ беҳожат ва ҳамду санога лойиқ зотдир» (Бақара: 267).\nАбу Ҳурайра розияллоҳу анҳудан ривоят қилинади: Расулуллоҳ соллаллоҳу алайҳи ва саллам айтдилар: «Эй одамлар! Аллоҳ пок Зот, фақат покиза нарсаларни қабул қилади, Аллоҳ таоло пайғамбарларга буюрган нарсани мўминларга ҳам буюрди: «Эй пайғамбарлар, ҳалол-пок таомлардан енглар ва яхши амаллар қилинглар!» (Муъминун: 51), «Эй мўминлар, сизларга ризқ қилиб берганимиз — покиза нарсалардан енглар» (Бақара: 172). Сўнг у зот узоқ йўл босиб, чангга беланган, қўлларини кўкка чўзиб: «Эй Парвардигорим, эй Парвардигорим!», деб дуо қилаётган, бироқ егани ҳаром, ичгани ҳаром, кийгани ҳаром бўлган ва ҳаром билан озиқланган киши ҳақида сўзлаб: «Унинг дуоси қандай ижобат бўлсин?!», дедилар (Муслим ривояти).\nАбу Ҳурайра розияллоҳу анҳудан ривоят қилинади: Расулуллоҳ соллаллоҳу алайҳи ва саллам айтдилар: «Ким ҳаром мол жамғариб, ўшандан садақа қилса, бунда унга ажр бўлмайди, гуноҳи унинг бўйнига бўлади» (Ибн Хузайма, Ибн Ҳиббон ривоятлари, Саҳиҳут-тарғиб ват-тарҳиб: 880).\nАбут-Туфайл Омир ибн Восила ал-Киноний розияллоҳу анҳудан ривоят қилинади: Расулуллоҳ соллаллоҳу алайҳи ва саллам айтдилар: «Ким ҳаромдан мол-дунё топиб, ундан қул озод қилса, силаи раҳм (қариндошларига яхшилик) қилса, бу иши унга гуноҳ бўлаверади» (Табароний ривояти, Саҳиҳут-тарғиб ват-тарҳиб: 1720).\nҚосим ибн Мухаймира розияллоҳу анҳудан ривоят қилинади: Расулуллоҳ соллаллоҳу алайҳи ва саллам айтдилар: «Ким гуноҳ ишдан пул-мол топиб, у билан силаи раҳм қилса ё уни садақа қилса ё Аллоҳ йўлида инфоқ қилса, буларнинг ҳаммасини йиғиштирилиб, уни жаҳаннамга ташланади» (Абу Довуд ривояти, Саҳиҳут-тарғиб ват-тарҳиб: 1721).\nАбу Ҳурайра розияллоҳу анҳудан ривоят қилинади: Расулуллоҳ соллаллоҳу алайҳи ва саллам айтдилар: «Ким ҳалол-покдан топиб, бир дона хурмоча нарсани садақа қилса – Аллоҳ таоло фақат покиза нарсани қабул қилади – Аллоҳ таоло уни ўнг қўли билан қабул қилади, сўнг уни сизлардан бирингиз ўз тойчоғини ўстирганига ўхшаган ўз эгасига то тоғдек бўлгунича ўстириб беради» (Муттафақун алайҳ).\nАвф ибн Молик розияллоҳу анҳудан ривоят қилинади: Расулуллоҳ соллаллоҳу алайҳи ва саллам қўлларида асо билан чиқиб келдилар. Биров бир бош ҳашаф (паст навли, яъни пишиб-етилмасдан туриб қуриб қолган пуч хурмо) илиб қўйган экан, (асолари билан) уни нуқиб туриб, дедилар: «Шу садақанинг эгаси агар хоҳласа бундан яхшироғини ҳам садақа қилган бўлар эди, бу садақанинг эгаси қиёмат куни ҳашаф ейди» (Насоий, Абу Довуд, Ибн Можа ва бошқалар ривояти, Саҳиҳут-тарғиб ват-тарҳиб: 879).\n Олийҳиммат ва охират саодатини ўйлаган инсон ўзига фарз бўлган закот билангина кифояланмасдан, имкон қадар Аллоҳ ризоси учун ва Аллоҳ ҳузуридаги улуғ ажрлар талабида яхшилик йўлларида ихтиёрий (нафл) инфоқ-эҳсонлар ҳам қилиб туриши муносибдир.\n Қийрот – ярим дирҳам кумуш ёки бир олтин динорнинг ўндан бирига тенг. Қинторни баъзилар 1200 увқия олтинга, баъзилар 70000 мисқол олтинга, баъзилар 100 ратл олтинга тенг дейишган.\n Яъни, инфоқ-эҳсон ва садақа қилинган қисмининг ажри Аллоҳнинг ҳузурида боқийдир, қолгани, яъни кураги эса ейилиб йўқ бўлиб кетади.\n Садақанинг катта-кичиклиги ва фойдали асарларига қараб қиёмат куни унинг сояси ҳам катта-кичик бўлади. Ким қиёмат куни кўпроқ сояда бўлишни истаса, дунёда садақани кўпайтирсин.\n Шу ҳадисга кўра гуноҳ қилган мусулмон унинг ортидан садақа чиқариши керак. Садақа Аллоҳнинг ғазабини сўндиради ва қалбдан гуноҳ асарини кеткизади. Хусусан махфий садақа, чунки у ихлосга яқинроқдир.\n Яъни, рўза мўминни шаҳват озорларидан ва унинг ҳаромга бўлган чақириғини ижобат қилишдан тўсади, сўнг у қиёмат куни уни дўзах азобидан сақлайди. Демак, рўза ҳар икки маънодаги қалқондир.\n Ҳадисдан тушуниладики, мусулмонлар бошқа динларга мансуб бўлган эҳтиёжманд ва қийналган кишиларга ёрдам ва кўмак кўрсатишлари, уларга инфоқ-эҳсон қилишлари жоиз, Аллоҳ розилигини истаб қилсалар бунинг учун ажрланадилар.\n Қарз берган киши қарздорига чиройли муомала қилса, сабр-тоқат қилса, керак бўлса тўлов вақтини узайтирса, қолаверса бу яхшилиги ортидан миннат ва озорни эргаштирмаса, шундагина унга ўн саккиз баробар ажр берилади ва бу ишининг ажри садақа қилганнинг ажридан юқори бўлади.\n Одатда кўпчилик молларининг орасига ҳаром муомала ва ҳаром тижоратдан аралашиб келиб қолган ҳаром молни садақа қилиб юборади. Биз уларга айтамизки, Аллоҳ таоло фақат ҳалол-покдан қилинган садақани қабул қилади. Ҳалолдан топилган бир дирҳамни садақа қилиш ўз эгаси учун ҳаромдан топилган ё ҳаром аралашган миллион динорни садақа қилгандан кўра баракалироқ ва Аллоҳ таолога суюмлироқдир.\n Ибн Касир тафсирида айтади: «Ибн Аббос айтади: Аллоҳ таоло молнинг покизаси ва яхшисидан инфоқ қилишга буюрди, паст ва нопокини садақа қилишдан қайтарди. Шунинг учун: «Эҳсон қилиш учун улардан ўзингиз (га берилган тақдирда) кўз юмиб туриб оладиган — паст-нопокларини танламангиз!» деди. Яъни, ўша нарсани ўзингизга берилса, олишга оғриниб, кўз юмиб олардингиз. Шундай экан, Аллоҳ таоло ундан сизлардан кўра ҳам беҳожат, ўзингиз ёмон кўрадиган нарсани Аллоҳ таолога ажратманглар! Ҳалол молдан бурилиб, ҳаромни қасд қилиб, инфоқингизни ундан қилманглар!»\nАлий ибн Аби Талҳа «Ўзингиз (га берилган тақдирда) кўз юмиб туриб оладиган — паст-нопокларини танламангиз!» ояти ҳақида Ибн Аббосдан нақл қилади: «Агар бировда сизнинг ҳаққингиз бўлса, сиз берган нарсадан кўра пастроқ нарсани олиб келса, ўзингиз берган яхши нарса ҳисобида қабул қилмайсиз, уни нуқсонли-оз санайсиз. Шунинг учун Аллоҳ таоло ҳам: «кўз юмиб туриб оладиган» дейди, яъни ўзингиз учун бўлишига рози бўлмайдиган нарсани қандай қилиб Мен учун бўлишига рози бўласиз?!»\nАбдурраҳмон ас-Саъдий тафсирда айтади: «Аллоҳ таоло бандаларини тижоратларидан топган пулларидан ва ер ундириб-ўстирган дон-дун ва ҳосиллардан инфоқ қилишга ундамоқда. Бу эса тилла-кумуш, тижорат моллари ва ердан чиққан дон ва ҳосиллар закотини ўз ичига олади, бунинг ичига фарзу нафл садақалар барчаси кириб кетади. Аллоҳ таоло ушбулардан фақат покизаларини қасд қилишга, Аллоҳ йўлида садақа учун хабис – паст ва нопокларини қасд қилмасликка буюрди. Агар бировда ҳақлари бўлса, у ўшандай паст нарсани олиб келса, жирканиб ва кўз юмибгина қабул қилишлари мумкин бўлган нарсани инфоқ учун қасд қилмасликка буюрди. Садақа учун ўртача молни чиқариш вожиб, олийсини чиқариш камолдир, тубан-паст нарсани чиқариш мумкин эмас. Зеро, бу фарз ўрнини босмайди ва унда мукаммал ажру савоб ҳосил бўлмайди.»\n Паст навли хурмони\nсадақа қилган одамга шунчалар қаттиқ ваъид бўлса, ҳаромдан топиб садақа қилган\nодам ҳақида нима дейиш мумкин?!


Халқ таълими тизимида сўнгги йилларда учраётган камчиликларни бартараф этиш, бугунги замонга ҳамоҳанг тарзда соҳани ривожлантириш масалалари мазкур ҳужжатда атрофлича кўрсатилган.\nХалқ таълими тизимини 2030 йилгача ривожлантириш концeпцияси ва уни жорий йилда амалга ошириш учун йўл харитаси тасдиқланди.\nҲужжатда халқ таълими соҳасидаги муаммо ва камчиликлар санаб ўтилган. Жумладан:\n■ болаларни ўқишга қабул қилишда ва таълим жараёнидаги коррупция;\n■ математика, физика, кимё, информатика, инглиз тили ва бошқа хорижий тиллар ўқитувчиларининг етишмаслиги, тоғ ва чўл ҳудудларида ўқитувчиларнинг етишмаслиги;\n■ айрим мактабларда ўқувчилар сони синфда ўқув жараёни сифатининг кескин пасайишига олиб келадиган даражада ошиб кетгани;\n■ дарсликларни яратиш тизимида хилма-хилликнинг йўқлиги уларни яратиш ва нашр қилишни монополлаштиришга омил бўлиб қолаётгани ҳамда уларнинг мазмуни, методикаси ва нашр сифатига салбий таъсир кўрсатаётгани;\n■ мактабларнинг спорт заллари ва майдончалари керакли инвентарлар билан жиҳозланмаганлиги, синф хоналарида ўқув мебель жиҳозлари, лаборатория ускуналари, компьютер техникасининг етишмаслиги, уларнинг ўз вақтида янгиланмаслиги, бу эса ота-оналарнинг таълим тизимига нисбатан эътирозларига сабаб бўлаётгани;\n■ халқ таълими тизимида молиялаштириш ва маблағларни тақсимлаш тизими самарадорлиги ва шаффофлиги таъминланмагани.\nИнсон капиталини меҳнат бозорида ва умуман мамлакатда ўқувчининг рақобатбардошлик даражасини белгиловчи асосий омил сифатида ривожлантириш халқ таълими тизимининг стратегик мақсади этиб белгиланди.\nМазкур концепция таълим тизимини ривожлантиришнинг бир қатор муҳим йўналишларини белгилаб берди.\nЎзбекистоннинг 2030 йилга келиб PISA (The Programme for International Student Assessment) Халқаро миқёсда ўқувчиларни баҳолаш дастури рейтингида жаҳоннинг 30 та илғор мамлакати қаторига киришига эришиш кўзда тутилган.


29 январь – Ядро уруши таҳдидларига қарши сафарбарлик куни - hudud24.uz\n2021, 15-Aprel | 21:57\nБош саҳифа Янгиликлар Жаҳон 29 январь – Ядро уруши таҳдидларига қарши сафарбарлик куни\n10:22 / 29-01-2021\n1985 йил 29 январь куни Деҳли шаҳрида Ҳиндистон, Греция, Мексика, Аргентина, Танзания ва Швеция вакиллари иштирокида ядро қуролидан воз кечиш бўйича декларация имзоланган. Шундан сўнг бу кунни Ядро уруши таҳдидларига қарши сафарбарлик куни сифатида нишонлаш анъанага айланган.\nҚайд этиш лозим, ядро қуролининг ишлатилиши маълум давлатлар эмас, балки бутун сайёрамиз учун катта хавф туғдириши ўз исботини топган. Ундан тарқаладиган радиация ҳам табиий мувозанатга, инсонлар ҳаётига мисли кўрилмаган даражада зарар келтириши мумкин. Шу боис, жаҳон ҳамжамияти, халқаро ташкилотлар дунё мамлакатларини ядро қуролидан фойдаламанмасликка, инсониятни унинг хатарли оқибатларидан огоҳликка чорлаб келмоқда.\nАввалги мақолаҲуқуқий тарғибот – жамиятнинг ҳуқуқий маданияти асоси\nКейинги мақолаИнтеллектуал мулк соҳасида тезкор экспертиза тартиби жорий этилади


Бўлиимда 22 мақола бор\nАллоҳ таолонинг қуйидаги ояти каримасида савоб йўллаш ва маййит ҳаққига дуо қилиш таъкидланган: وَالَّذِينَ جَاءُوا مِنْ بَعْدِهِمْ يَقُولُونَ давоми...\n5 йил аввал 25466\nМуқаддима Пайғамбаримиз Муҳаммад соллаллоҳу алайҳи ва салламнинг умматлари олдинги собиқ умматлардан кўра, энг хайрли умматлардир. Қуръони каримда Аллоҳ таоло биз—уммати давоми...\n5 йил аввал 10946\nكَفَنْ - تَّكْفِينُ , яъни «такфин» – «кафан» сўзлари كَفَّنَ – «каффана» феълидан олинган бўлиб, ўраш, ёпиш маъноларини англатади. Кафанлаш ишлари ҳам фарзи кифоядир. Лекин маййитнинг дафнига лозим бўлган давоми...\nСавол: Баъзи жаноза намозларида имом хатоан ёки саҳван (унутиб) жанозанинг тўрт такбири ўрнига учта такбир айтиб, салом бериб қўйса, жаноза намози тўлиқ адо бўладими?Жавоб: Жаноза намозида давоми...\n5 йил аввал 7432\n«Пайғамбаримиз соллаллоҳу алайҳи васаллам: “...Бас, у(қабр)ларни зиёрат қилинг. Албатта, улар охиратни эслатади”, дедилар»(Ҳадиснинг тўлиқ матни қуйида келтирилади). Ушбу ҳадиси шарифда Пайғамбаримиз давоми...\n5 йил аввал 16635\nТаъзия билдириш учун афзал вақт маййитни дафн қилиб бўлгандан кейинги вақтдир. Чунки ундан олдин маййит эгалари дафн ишлари билан машғул бўладилар, қолаверса, уларга маййитдан ажраганликларининг ҳисси дафндан давоми...\n5 йил аввал 6642\nТобутни кўтариб олиб бориш яхшилик, тоат-ибодат ва маййитни иззат-икром қилишдир. Маййит хоҳ эркак бўлсин, хоҳ аёл бўлсин, бу амални эркаклар бажариши кераклигини барча мазҳаб уламолари таъкидлаганлар.Маййит давоми...\n5 йил аввал 6278\nМаййит эркак бўлса, эркак киши, аёл бўлса, аёл киши ювиши керак. Бунга барча уламолар иттифоқ қилганлар. Эркакни аёл киши ёки аксинча, аёлни эркак киши ювиши мумкин эмас. Ҳанафий мазҳаби давоми...\n5 йил аввал 13508\nЎлим тўшагидаги беморга муомала\nИнсон жон беришга яқинлашганда атрофида ҳозир бўлиб турганлар уни юзини қиблага қараб турадиган килиб, ўнг ёнбошига мойил ҳолда ётқизиб қўядилар. Чунки, Абу Қатода розияллоҳу анҳудан ривоят қилинган ҳадисда давоми...\n8 йил аввал 5376\nТобутни тўрт киши бўлиб кўтариш суннатга мувофиқдир. Чунки ибн Масъуд (р.а): “Жанозада иштирок этган кишилар тобутни ҳамма томонидан кўтарсин. Зеро, бу суннатдандир”, деганлар. Абу Дардо(р.а)нинг ҳам тобутни тўрт давоми...\n5 йил аввал 6158


Ўзбекистон мусулмонлари идораси раиси “Шайх Зайниддин” масжидида намозхонлар билан суҳбат ўтказди\n18:13 / 25.06.2015\nРамазон ойи муносабати билан айни кунларда Ўзбекиситондаги кўплаб масжидларда хатми Қуръон ўқилиб, таровеҳ намозлари адо этилмоқда. Уларда мингга яқин қорилар намозхонларга хизмат қилмоқда. Қолаверса, Ўзбекистон мусулмонлари идораси томонидан диний уламоларимиз ва устозларимизни юртимиз масжидларида бўлиб, мазмунли суҳбатлар уюштирилиши ташкил этилмоқда.\n25 июнь куни Ўзбекистон мусулмонлари идораси раиси, муфтий Усмонхон Алимов Тошкентдаги “Шайх Зайниддин” жомеъ масжидига ташриф уюштирди.\nМуфтий жамоат билан пешин намозини адо этгач, намозхонлар билан суҳбат ўтказди.\nСуҳбатда Усмонхон Алимов юртдошларни Рамазон ойи билан яна бир бор табриклаб, ушбу ойнинг фазилати ҳақида маъвеза қилди. Маъвеза сўнггида жаҳон майдонидаги терроризм балоси, Ўзбекистондаги тинчлик ва унинг шукронаси хақида ҳам тўхталиб ўтди ҳамда намозхонлар ва юртимиздаги тинчлик йўлида хизмат қилаётганлар ҳаққига дуо қилди.\nШундан сўнг, муфтий “Шайх Зайниддин” қабристонида бўлиб, Шайх Зайниддин бува қолаверса, қабристонга дафн этилган мўмин мусулмонлар хақларига дуои фотиҳа қилди.\nҚабристон зиёратидан сўнг Ўзбекистон мусулмонлари идораси раиси, муфтий Усмонхон Алимов масжидда намозхонларга яратилган шарт - шароит билан танишиб, керакли тавсияларни изҳор этди.


Даражаси улуғ зотлар\nҲар бир инсон учун энг азиз, мўътабар ва улуғ зот унинг онасидир. Бинобарин, Расулуллоҳ саллаллоҳу алайҳи васалламдан "Энг аввало кимга яхшилик қилай?" деб сўралганда, "Онангга, онангга, яна онангга, кейин отангга", деб жавоб берганлар. Мазкур ҳадиси шарифдан маълум бўладики, фарзанд зиммасида онанинг ҳаққи отаникига нисбатан уч баробар кўпроқдир. Шу сабабдан ҳам Расулуллоҳ саллаллоҳу алайҳи васаллам: "Жаннат оналар оёғи остидадир", деб марҳамат қилганлар. Бу эса, фарзанд ўз онасининг ҳурматини жойига қўйиб, унинг барча эҳтиёжларини таъминлаб, дуосини олса, унинг келажаги порлоқ, деганидир.\nЎз навбатида аёл эрининг ҳаққини ўзи ва ҳамма яқинларининг ҳаққидан ҳам устун қўйиши керак. Ота-она, ака-уканинг ҳаққи ҳам эрнинг ҳаққидан устун бўлмайди. Эрнинг ҳаққини бошқа яқинларникидан устун қўймагунча аёл солиҳа бўла олмайди.\nАлбатта, солиҳа аёл эркак учун роҳат ва гўзаллик масдаридир. Ундай аёл доим эрини рози қилиш пайида бўлади. Солиҳа аёл эри билан яшар экан, унинг ҳаётини роҳат-фароғатга, меҳру муҳаббатга тўлдириш учун қўлидан келган барча ишни қилади. Солиҳа аёлга дунё матоларининг қизиғи бўлмайди. Унинг мақсади фақат Аллоҳнинг розилиги ва эрининг розилиги бўлади.\nСолиҳа аёл дунёга ҳар қанча рағбати бўлмасин, уларни эрини деб қурбон қилади. Дунё ўз эшикларини унга ҳар қанча очиб турса ҳам, у ўзига керагидан ортиғини олмайди. Чунки солиҳа аёл қаноатли бўлади. Либос, уй жиҳозлари ва ҳоказо нарсаларнинг илинжида эрининг таъбини хира қилмайди. Ўзига ўхшаган аёллар ўз эрларидан турли нарсаларни талаб қилаётганларини ҳар қанча кўрса ҳам улардек йўл тутмайди. Балки сабрли, қаноатли, борига рози бўлувчи бўлади. Солиҳ эри борлигини Аллоҳнинг катта неъмати деб билади. Агар ўзига ёки эрига бирор мусибат ё беморлик етса, мол ҳам, обрў ҳам ҳеч қандай фойда бермаслигини билади. Бундай аёлнинг эри уйига шошилади, аёлини тезроқ кўргиси келади.\nИффатли аёл одамларнинг кўзига виқорли бўлиб кўринади. Бундай аёлнинг эри у билан фахрланади. Ислом ди-ни солиҳа, гўзал хулқли аёлга уй-ланган эркакни зафарга, бахтга эришган, деб эълон қилган. Пайғамбар саллаллоҳу алайҳи васаллам: "Диндорини танла, қўлинг тупроққа қорилгур!" деганлар. Солиҳа аёлга уйланган эркак дунё ва охират яхшилигига эришган бўлади. Чунки у эрига вазифаларни бажаришда эслатувчи, қизиқтирувчи бўлади.\nИффатли аёл эри учун хазинадир. Бундай аёл эри учун фарзанд тарбияси борасида ҳам, силаи раҳм борасида ҳам хазинадир. Иффатли аёл фарзандларини Аллоҳни рози қилишга уринадиган этиб тарбиялайди. Натижада улар энг гўзал хулқли инсонлар бўлиб вояга етишади.\nСолиҳа, иффатли аёлнинг фарзандлари ҳам ота-оналари учун хазина бўлишади. Саҳобия аёллар, салафи солиҳларнинг аёллари, ҳозирги кунда яшаётган солиҳа, иффатли аёллар ўз эрларига чин маънода хазина бўлишган ва бўлишмоқда. Буюк инсонларни, забардаст уламоларни, фузалоларни дунёга келтириб, тарбия бериб, илм ўргатиб, комил инсон қилиб жамиятга қўшганлар ҳам солиҳа, иффатли аёллардир. Зурриётлари комил инсон бўлишини истаганлар аёлининг солиҳа бўлишига эътибор қаратсинлар. Зеро, фарзанднинг солиҳ-солиҳа бўлишида аёлнинг ўрни жуда ҳам каттадир.\nИмом Ибн Жарир раҳимаҳуллоҳ Абу Ҳурайра розияллоҳу анҳудан ривоят қилган ҳадисда Пайғамбаримиз алайҳиссалом: "Аёлларнинг яхшиси - назар солсанг, хурсанд қиладиган, амр қилсанг, итоат этадиган ва ғойиб бўлсанг, ўз нафсида ва молингда сени муҳофаза қиладиганидир", деганлар.\nПайғамбаримиз саллаллоҳу алайҳи вассаллам яна бундай марҳамат қилганлар: "Сизларнинг ичингизда энг яхшингиз ўз аҳли аёлига нисбатан яхши муносабатда бўлганингиздир. Мен эса ўз аҳлимга сизлардан кўра яхшироқ муносабатдаман".\nҲеч шубҳа йўқки, ота ва онанинг меҳрига, эътиборига, тарбиясига қониб ўсган бола келажакда албатта ақлий ва жисмоний жиҳатдан мукаммал тарзда вояга етиб боради. Оиладаги соғлом муҳит эр ва хотиннинг самимий меҳр-муҳаббатга тўлиқ муносабатларига боғлиқ.\nБир киши ўз хотинига "Эй, жуфти ҳалолим, сени ҳамма одамлар ёмон хотин десалар ҳам мен сени яхши хотин дейман. Чунки сен фарзандларимнинг онасисан, келажакда фарзандларим ҳақида айтиладиган сўзларнинг моҳияти мана шу ҳукмимга боғлиқ бўлади. Мен фарзандларимнинг юзлари ёруғ, сўзлари кескир бўлишини хоҳлаганим учун ҳамда сенинг обрўйинг менинг обрўйим билан ажралмас бўлганлиги учун ҳам шундай гувоҳлик бераман. Энг муҳими, мен сен ҳақингда айтган гувоҳлигим барча одамларнинг гувоҳлигини йўққа чиқаради, бутун дунё "эрининг айтгани рост" дейди, чунки мен сенинг эрингман. Фарзандларим ҳам яхши онага фарзанд бўлганликларидан фахрланиб яшайдилар", деган экан.\nИмом Ҳусайн розияллоҳу анҳунинг: "Қизингни фақат худодан қўрқадиганга бергин, агар севиб қолса ҳурмат қилади ва агар мабодо ёқтирмаса ҳам зулм қилмайди", деган сўзлари нақадар аҳамиятли. Бу борада имом Шаъбий раҳматуллоҳ алайҳ: "Ким қизини тарбияси бузуққа никоҳлаб берса, бас, у билан силайи раҳм алоқаларини узибди", деган.\nДемак, ота ўз қўлида омонат бўлиб турган қизини кимга узатишига қараб икки дунё саодатига эришиши ҳам мумкин ёки аксинча, икки дунёда шарманда бўлиб, аламли азоб-уқубатда қолиши ҳам мумкин.\nШундай экан, оналаримиз, опа-сингилларимиз, аҳли аёлимизу қизларимиз, барча-барчаларига гўзал муносабатда бўлайлик.\nҚарши шаҳридаги "Қумқишлоқ" жоме масжиди имом-хатиби


Муаммо: мурожаат ва натижа Archives - Page 24 of 29 - Истеъмолчилар ҳуқуқларини ҳимоя қилиш Агентлиги\nСамарқанд вилояти. ТАРОЗИ – ЯХШИ ИШЛАШИ ВА АНИҚ КЎРСАТИШИ КЕРАК\nМуаммо: мурожаат ва натижа, ЯнгиликларBy tagaeva@press 03.06.2020\nБу ўлчов воситаси носозлиги маълум бўлса, албатта ундан фойдаланиб бўлмайди. Булунғур тумани, Қўнғирот МФЙда истиқомат қилувчи Б.Д. ҳам туман марказида жойлашган савдо дўконидан 280 минг сўмга харид қилган тарози қисқа муддатда таъмирталаб бўлиб қолди. Истеъмолчи янги тарозини кўтариб дўконга борди, лекин сотувчи унга таъмирлаш бўйича бирон бир тайинли маслаҳат ҳам бермади. Истеъмолчилар ҳуқуқларини ҳимоя қилиш…\nИстеъмолчи шартномадан воз кечишга мажбур бўлди\nМуаммо: мурожаат ва натижа, ЯнгиликларBy tagaeva@press 02.06.2020\n«Атлас» савдо марказидаги тадбиркордан 10 миллион сўмлик юмшоқ мебель жиҳози (иккита кресло ва диван) сотиб олган Т.П. Истеъмолчилар ҳуқуқларини ҳимоя қилиш агентлигига мурожаат қилди. Аслида истеъмолчи пулини олдиндан тўлаган, бироқ уйига келтирилган буюртмада креслонинг мато қопламаси сифатсиз чиққан.Шундан сўнг етказиб берувчи компания креслодаги бу камчиликни бартараф этишини айтиб олиб кетди. Т.Пўлатов аслида креслони қайта таъмирланишини…\nМуаммо: мурожаат ва натижаBy admin@amon 31.05.2020\n“Биз яшаётган уйнинг юқори қаватларига таъминотда сув босимининг пастлиги туфайли кейинги ойларда юқори қаватларга умуман ичимлик суви чиқмай қолди. Айни пандемия даври бўлгани сабаб бундан кўпчилик қийналиб қолишди. Зарурат туфайли сувларни мунтазам сотиб олиб фойдаланишга ҳар доим ҳам шароит ва имкон бўлмай қолди. Мазкур ҳолат юзасидан турли идораларга оғзаки, ёзма равишда мурожаат қилдик, аммо шунга…


Қозоғистонлик боксчи Головкин Монро билан жангда WBA ва IBO камарларини ўзида сақлаб қолди\n07:31 / 17.05.2015\nWBA версияси бўйича мутлақ чемпион ҳамда ўрта вазн тоифасида IBO камари эгаси ҳисобланадиган қозоғистонлик Геннадий Головкин Вилли Монро-кичкина билан жангда ўз титулларини ҳимоя қилди.\nУ ўзининг америкалик рақибини баҳснинг олтинчи раундида нокаутга учратди. Бу жанг Калифорния штатининг Инглвуд шаҳрида ўтказилди.\nҚайд этиш жоизки, Головкин Монрони иккинчи раунднинг ўзида икки марта нокдаун ҳолатига туширган. АҚШ вакили олтинчи раундда учинчи марта рингга қулаганида, рефери ўнгача санаб, унинг жангни давом эттира олмаслигини маълум қилган.\nШу тариқа, ўзининг профессионал боксчилик фаолиятидаги 33-жангида ҳам ғалаба қозонган (шундан 30таси нокаут) қозоғистонлик боксчи титулларини ўзида сақлаб қолди. Монро эса ўз фаолиятидаги 19-жангида иккинчи мағлубиятини тан олишга мажбур бўлди.


Путин келаси ҳафтани дам олиш деб эълон қилди\nКоронавирус эпидемияси тарқалишини олдини олиш, аҳолининг санитар-эпидемиологик осойишталигини таъминлаш мақсадида Россияда келгуси ҳафта - дам олиш кунлари деб эълон қилинди.\nТОШКЕНТ, 26 мар – Sputnik. Россия президенти Владимир Путин келаётган ҳафтада дам олиш эълон қилди, деб хабар қилмоқда РИА Новости.\n“30 мартдан 3 апрелга қадар, маошларни сақлаб қолган ҳолда дам олиш кунлари деб белгилансин”, - дейилган Россия президентининг баёнотида.\nБаёнотда айтилишига кўра, ушбу қарор коронавирус эпидемиясини чеклаш, аҳолининг санитар-эпидемиологик осойишталигини таъминлаш мақсадида амалга оширилган.\nДоимий фаолият юритувчи ташкилотлар, дорихоналар ва тиббий муассасалар, аҳолини озиқ-овқат билан таъминловчи ташкилотлар ушбу қарор таъсири остига тушмайди.\nБундан ташқари Путин ўз баёнотида ишсизлик учун тўланадиган ёрдам пулини 8 мингдан 12 минггача оширишни назардан тутган.\nЭслатиб ўтамиз,айни дамда Россияда коронавирусга чалинганлар сони 658 кишини ташкил қилмоқда. Улардан 500 нафари Москва шаҳрида қайд этилган.


Муробаҳа йўли билан машина сотиб олиш жоизми? | Azon.uz - Ахборот-таҳлилий портал\nМуробаҳа йўли билан машина сотиб олиш жоизми?\n1811 12:35 23.12.2020\nУшбу мақолада “Доруш-Шариа”нинг муробаҳа асосида автомашина сотиб олиш масаласи юзасидан фатвоси келтирилади. “Dar Al Sharia” – 2007 йилда Дубай ислом банки ташаббуси билан тузилган, шариат уламолари, ислом ҳуқуқи ва молияси бўйича мутахассислардан иборат, ислом молияси ва банкчилиги масалалари билан шуғулланувчи компания.\nСавол: Ислом банки ўзининг мижозлари бўлган жисмоний шахсларга турли чакана маҳсулот ва хизмат турлари, жумладан, муробаҳа битими доирасида автомашина сотиб олиб беришни таклиф қилади. Ушбу муробаҳа битими қуйидагича амалга оширилади:\n1. Мижоз банкка автомашина сотиб олишни молиялаштиришни сўраб мурожаат қилади ва олинган автомашинани банкдан сотиб олиш ваъдасини беради;\n2. Банк ушбу мурожаат ва ваъда асосида автодўкон ёки бошқа бир хусусий шахсдан автомашина (мижоз истагига кўра янги ёки эски) сотиб олади. Эски автомашина сотиб олинадиган ҳолатда банк уни баҳолайди ва молиялаштириш учун ажратиладиган маблағ миқдори шунга қараб белгиланади;\n3. Банк мижозига автомашинани муробаҳа битими доирасида муддатли тўлов асосида сотади.\nБанк мижоз кўрсатган сотувчидан автомашина сотиб олган ҳолатда автомашина нархини белгилаш ва сотиб олиш жараёни қандай бўлади?\nЖавоб: Одатда банк автомашинани мижоз кўрсатган сотувчидан (хоҳ у автодўкон бўлсин, хоҳ жисмоний шахс) сотиб олади. Албатта бунда банк автомашинанинг бозор нархини ўзи учун аниқлайди ва шунга қараб ҳаракат қилади, яъни агар мижоз таклиф қилаётган сотувчининг нархлари бозор нархларига тенг ёки пастроқ бўлса, бунда муаммо йўқ, аммо нарх анча баланд бўлса у ҳолда банк мижознинг сотувчи бўйича киритган таклифини рад этиши керак бўлади, ҳатто мижоз муробаҳа битими доирасида банкка кафиллик хати ёки гаров таклиф қилса ҳам. Банкнинг бундай қилишининг сабаби мижоз ва харидорнинг ўзаро келишган ҳолда банкни алдашини олдини олишдир. Маълумки, баъзи ноинсоф мижозлар сотувчи билан келишиб мол (биз кўриб чиқаётган ҳолатда автомашина) нархини атайлаб юқори кўрсатиб сотувчига банкдан кўпроқ пул тушишини ташкиллаштиришади ва ўзлари сотувчи билан ўртадаги нарх тафовутини бўлиб олишади. Албатта шариатимизда бу рибога тенглаштирилган амаллардан ҳисобланади ва табиийки тақиқлангандир.\nЭслатма: Ушбу фатво ислом молияси ташкилотлари дуч келадиган баъзи амалий жиҳатларни тушунтириб бериш мақсадидагина тақдим қилинган. Бу ерда баён этилган фатво “Доруш-Шариа” томонидан уларнинг мижоз ташкилотлари учун қабул қилинган ва улар ўз фаолиятлари давомида дуч келаётган муаммоларни акс эттиради.\nИслом молияси сайтидан олинди\nМахсус машина Муробаҳа Исломий молия\n377 20:05 08.12.2021\n345 19:00 08.12.2021\n266 18:00 08.12.2021\n238 17:05 08.12.2021\n918 16:29 08.12.2021\n730 16:05 08.12.2021


Ўзбекистон Миллий телерадиокомпанияси сиёсий шарҳловчиси Қобилбек Каримбеков, Ўзбекистон халқ артисти Малика Иброҳимова, «Сардорком» МЧЖ таъсисчиси, партиямиз фаоли Абдуносир Қосимов ва бошқалар инсон манфаатларини таъминлаш, одамлар билан самимий мулоқот қилиш, уларнинг дарду ташвишларига шерик бўлиш, ҳаётий муаммоларини эшитиш ва ҳал этиш ҳар биримизга катта масъулият юклашини таъкидлашди. — Сиёсатчилар, олимлар, санъаткорлар иштирокидаги самимий учрашув барчамизга манзур бўлди, — дейди меҳнат фахрийси Салтанат Шадарова. — Бундай тадбирлар кўпаяверсин. Халқимизга хос бўлган меҳр-оқибат, саховатпешалик фазилатлари ҳеч биримизни тарк этмасин.\nТадбир давомида ҳомий ташкилотлар томонидан ногиронлар ва эҳтиёжманд оилаларга совғалар тарқатилди. Шерали ҚУТЛИМУРОДОВ


Умрнинг маҳсули - Баҳоуддин Нақшбанд ёдгорлик мажмуаси маркази\n1522 марта ўқилди.\nИнсонга Аллоҳ субҳанаҳу ва таоло томонидан берилган неъматлар ичида энг қадрлиларидан бири бу вақт эканлигига шубҳа йуқдир. Улуғларимиз “инсоннинг вақти-бу унинг умридир”,”вақт исрофи-умр исрофи”деган мазмунда ҳаёт кечириб вақтларининг ҳар дақиқасидан огоҳ бўлиб умрларини эзгу ишларга,бошқаларга манфаат етказишда сарфлашган. Ҳар нарсанинг ўз одоби бўлгани каби вақтнинг ҳам ўз одоби бор. Унга риоя қилган киши албатта улуғликка эришади. Олтиндан қадрли, жавҳардан қимматли бир нарса бор бўлса,у ҳам вақтдир. Фурсатни ғанимат билган одам вақтдан унумли фойдалана олади. Вақт қадрини билган одам ҳавойи нафсидан тийила олади.Бир кеча кундузда одамнинг ихтиёрига Аллоҳ таоло йигирма тўрт соатни бериб қуйган. Шундан саккиз соатини уйқуга ажратса,демак ўн олти соатига ўзи ҳукмрон. Бу вақтни қандай ўтказиш ўз ихтиёрида.Барча яхши ёки ёмон амаллари учун сарҳисоб қилинадиган кун(қиёмат)да инсон шубҳасиз умрини қандай ўтказгани ҳақида ҳам сўралади. Чунки бу ҳақида пайғамбаримиз Муҳаммад соллаллоҳу алайҳи васаллам ўзларининг муборак ҳадиси шарифларида: “Банда қиёмат куни тўрт хислатдан сўралмагунча бир қадам ҳам олдинга силжий олмайди: бу саволлардан биринчиси умрининг нима билан ўтказгани;иккинчиси ёшлик даврида нима билан машғул бўлгани;учинчиси молу дунёсини қай йўсинда (қай касб орқали)топгани ва нималарга сарфлагани; тўртинчиси-урганган илмига қандай амал қилгани”, деб марҳамат этганлар. Қалбида иймони бўлган хар бир инсонда бу ҳадисни эшитганидан кейин “Мен бу тўрт нарсанинг қайси бирини чиройли адо этиб билаяпман?” деган саволнинг туғилиши табиийдир. Ҳар бир нафсини таниган ақл эгаси нафсини тергай бошлаб, уни эзгу амалларга сафарбар этади. Сабаби, инсоннинг фитратини Холиқ сифатли Роббимиз эзгуликка мойил, гўзаллакка интилувчан қилиб яратган.\nЭътибор бериб кўрадиган бўлсак, инсон барча нарсаларнинг энг яхшисини истаб, унга интилиб яшайди. Баъзан ҳаддан зиёд уларга берилиб, дунёга шўнғиб кетади-да, умри бир зумда ўтганини сезмай қолади. Биз инсонлар аксарият ҳолатларда умримизнинг кўп қисмини моддий бойлик орттириш билан банд этиб, охиратимиз учун қилинадиган амалларни ортга сурамиз. Ваҳоланки, биз умримизнинг қачон тугашини билмаймиз.Ўлимни тез-тез кўриб турамизу, лекин ўзимизни гўёки ҳали ўлмайдигандай тутиб гуноҳларимиз учун қилинадиган тавбаларимизни, Аллоҳга қилинадиган ибодатларни бажаришга шошилмаймиз. Масалан, кўпчилик:”Ҳажга борсам, тавба қиламан, қирқ ёшга кирсам намоз ўқийман ёки қариганда ибодатни маҳкам тутаман” деб ўзини овутади. Лекин ҳаждан келиб ҳам, қирқ ёки олтмишга кирганда ёки қариганда ҳам тавба қилмайди. Бунинг маъноси шуки, инсон ўзини ўнглашни истайди, умид қилади лекин уни дарҳол амалга оширмай кечиктиради, унинг дунёга бўлган муҳаббатининг меъёрдан кўплиги бундан тўсади. Ҳали фурсат бор, кўп яшайман деб гумон қилганида ўлим тўсатдан ва кутилмаганда эшик қоқганини сезмай қолади. Айрим инсонлар умрида неча марталаб ўлимдан қайтади, шунда ўлимдан қўрқиб, ҳар бир дақиқасини ибодат, эзгулик, инсонларга манфаат етказиб ўтказишга ҳаракат қилади. Лекин бу ҳол узоққа бормайди. Сўнг яна олдингидек ўлимга лоқайд қарайдиган ҳолатга тушиб қолади. Шунинг учун пайғамбаримиз соллаллоҳу алайҳи васаллам барча амалларимизнинг охирини хайрли бўлишини истаб дуо қилишга буюрганлар. Зотан, амалларнинг барчаси Аллоҳнинг измидадир. Ўша учун биз барча ишларимизни хусусан умиримизни гўзал ниҳоясини истаб дуода бардавом бўлишимиз ўринлидир.\nИнсон умрининг ҳар бир лаҳзаларини эзгуликга бағишлаб, холис Аллоҳнинг розилиги учун амал қилса, Аллоҳ унга икки дунё саодатмандлигини беришини ваъда этган. Бу оз муддатли амонат қилиб берилган умримизни ҳамиша ўзи рози бўладиган амаллар билан ўтказишимизга Аллоҳнинг ўзи бизга мадад беришини сўрашдан чарчамайлик. Зотан ҳозир ер юзининг баъзи жойларида умрини фитна чиқариш билан зулму-исёндан тийилмаётганларнинг дастидан нафақат инсонлар балки еру-осмон ҳам оҳ тортмоқда. Мазлумларнинг нолаи-фиғони бутун оламни ларзага солмоқда. Ноҳақ тўкилаётган қонлар кўзларни ёшга тўлдирмоқда. Ҳаётини бу зулмлар билан ўтказаётганлар бир муддат тўхтаб Аллоҳнинг ҳузуридаги ҳисоб-китоб ҳақида ўйлаганларида балки ўзларини ўнглаб олишармиди? Лекин шубҳа йўқки ҳидоят Аллоҳдандир. Хоҳлаган бандасини яхши йулга солиб, хоҳлагани адаштиради. Бунинг ҳикмати ҳам фақат Ўзига аёндир.\nЁ Аллоҳ, азобингдан қўрқиб, раҳматингдан умид қилувчи бандаларинг қаторида Ўзингга илтижо қиламиз: Умримизни зулму-исёнда ўтказишдан бизни асра! Бизларга Ўзинг ҳаёт бердинг, ўлдирувчи ҳам Ўзингсан! Сендан ҳамиша офият сўраймиз!\n“Абу Бакр ас-Сиддиқ” масжиди имом-хатиби


Тошкентдаги Чирчиқ дарёси бўйида виллалар ва хизмат кўрсатиш пунктлари қурилади - Zamin.uz\n23:38 / 01.06.2021\nТошкентдаги Чирчиқ дарёси бўйида виллалар ва хизмат кўрсатиш пунктлари қурилади\nШавкат Мирзиёев 31 май куни туризм, шаҳар инфратузилмаси, саноат соҳаларидаги лойиҳалар тақдимоти билан танишганди. Лойиҳалардан бирида Чирчиқ дарёси соҳили бўйлаб турли инфратузилма объектларини қуриш кўзда тутилган.\nАввалроқ лойиҳа 2020 йил 29 май куни Президентнинг Сергели ва Зангиота туманларига ташрифи якунлари бўйича тасдиқлангани ҳақида хабар берилганди. Чирчиқ дарёси қирғоғининг 16 километрлик қисмини 65—80 метргача торайтириш режалаштирилмоқда. Ҳосил бўлган бўш ер майдонида «Дарё бўйи Business City» лойиҳаси амалга оширилади. У ерда ишлаб чиқариш, савдо ва хизмат кўрсатиш объектлари яратилади.\n«Gazeta.uz»нинг ёзишича, лойиҳа 16 километр масофадаги — Оҳангарон шоссесидан Янгиҳаёт туманигача бўлган ҳудудни эгаллаши кутилмоқда.\nПойтахт ҳокими Жаҳонгир Ортиқхўжаев тақдим этган лойиҳага кўра, дарё қирғоғини торайтириш, очилган ҳудудда замонавий турар жойлар қуриш, рекрация, ишлаб чиқариш ва хизмат кўрсатиш ҳудудларини барпо этиш режалаштирилмоқда. Ободонлаштирилган соҳил бўйи яратилади.\nТошкент ҳокими ўринбосари — Инвестицияларни бошқариш ва ташқи савдо бошқармаси бошлиғи Шароф Раҳмонов «Дарё бўйи Business City» лойиҳаси икки йил давомида амалга оширилишини маълум қилди. Бунда Бектемир туманидаги биринчи босқични 2021 йилда якунлаш режалаштирилмоқда.\nУнинг сўзларига кўра, дарё ўзанини торайтириш ҳисобига 5 километр масофадаги биринчи қисмида 40 гектарга яқин ер бўшатилади. Очилган ҳудудда савдо марказлари, замонавий ишлаб чиқариш бинолари, меҳмонхоналар ва сайр зоналари пайдо бўлади.\nТақдимотга кўра, иккинчи босқичда (5 километр) — виллалар, учинчисида (3 километр) соҳил бўйи шаҳарчаси, тўртинчисида юқори технологияли ишлаб чиқариш ва хизмат кўрсатиш пунктлари қуриш режалаштирилган.\nЛойиҳанинг умумий қиймати 100 миллион долларга баҳоланмоқда.\nҚурилиш вазири Ботир Зокиров ушбу лойиҳа шарофати билан шаҳарнинг «сув артерияси» тартибга солиниши ва хавфсиз бўлишини билдирди.\nЧирчиқ дарёси ҳавзасининг торайтирилиши ҳисобига бўшатиладиган жами 400 гектар ер «Дарё бўйи Business City» лойиҳаси доирасида инвесторларга сотилишини Business City дирекцияси инвесторлар билан ишлаш менежери Ирода Ўринова маълум қилганди. Ушбу ҳудудда, шунингдек, дам олиш жойлари, турар жойлар, савдо-кўнгилочар марказлар, мактаблар, фабрикалар ва бошқа объектларни қуриш ҳам режалаштирилган.\n«Бугунги кунда сув сатҳи аввалги кўрсаткичлардан паст. Дарё соҳиллари жуда узун, бироқ, афсуски, ҳозирда инсон аралашуви сабабли ачинарли аҳволга келиб қолган. Кўриниб турибдики, туташ ҳудудлар карьерга айланиб қолган, бу ерда машиналар кўп. Бу экология учун жуда катта зарар, чунки бу ердан табиат ресурслари — тупроқ ва шағал олиб чиқиб кетилмоқда», — деб таъкидлаган Ирода Ўринова.\nҚирғоқларни мустаҳкамлаш ва дарё ҳавзасини торайтириш лойиҳаси учун Молия вазирлиги Тошкент ҳокимиятига 300 миллиард сўм миқдорида фоизсиз ссуда ажратади. Маблағ бўшатилган ерларни инвесторларга сотиш ҳисобига қайтарилади. “Замин” янгиликларини “Telegram”да кузатиб боринг\nЯнгиликлар » Жамият » Тошкентдаги Чирчиқ дарёси бўйида виллалар ва хизмат кўрсатиш пунктлари қурилади


30th Декабрь 2018 / Янгиликлар\t/ Comments are Disabled\nМуҳтарам Президентимиз томонидан жорий йилнинг 2 февраль куни имзоланган “Хотин-қизларни кўллаб-қувватлаш ва оила институтини мустаҳкамлаш соҳасидаги фаолиятни тубдан такомиллаштириш чора-тадбирлари тўғрисида”ги Фармони мамлакатимизда хотин-қизларга бўлган муносабатни янада янги босқичга кўтарди. Фармон доирасида хотин-қизлар фаолиятини юксалтириш бўйича 4 та муҳим йўналиш белгилаб берилган бўлиб, ҳозирги кунда вилоятимизда бу йўналишлар бўйича Хотин-қизлар қўмиталари томонидан тизимли ишлар йўлга қўйилган.\nБугунги кунда вилоятимизда 409 минг нафар хотин-қиз истиқомат қилмоқда. Шундан, 143 минг нафар вояга етмаган қизлар, 6 нафар Халқ депутатлари вилоят Кенгаши депутати, 20 нафар Зулфия мукофоти совриндори ва 50 нафар давлатимизнинг турли мукофот совриндори ташкил этмоқда.\nВилоятимиз бўйича хотин-қизлар муаммоларини ўз вақтида аниқлаш, ёрдамга муҳтож бўлган ва оғир ижтимоий аҳволга тушиб қолган хотин-қизларнинг, шу жумладан, ногиронлиги бўлган аёлларнинг манзилли рўйхатларини тузиш, уларга ижтимоий-ҳуқуқий, психологик ва моддий ёрдам кўрсатиш бўйича йўл хариталари тузилиб, бундай тоифадаги хотин-қизларимиз билан индивудиал ишлар амалга оширилаётир.\nОғир ижтимоий вазиятга тушиб қолган хотин-қизлар, ногиронлиги бўлган, кам таъминланган, фарзандларини тўлиқсиз оилада тарбиялаётган ва уй-жой шароитини яхшилашга муҳтож- 2757 нафар хотин-қиз мавжудлиги аниқланди.\nЯкунланаётган йил давомида вилоятимизнинг 178 нафар хотин-қизини уй-жой билан таъминлаш режалаштирилган бўлиб, уй-жойлар қийматининг бошланғич бадал қисми тўлаб берилишига эришилди. Уларнинг 56 нафарига республика махсус фондидан, 94 нафарига Хотин-қизларни ва оилани қўллаб-қувватлаш жамоат фондидан ҳамда 28 нафарига ҳомийлар ҳамда қонун ҳужжатларида тақиқланмаган бошқа манбалар ҳисобидан қопланган.\nБандликни таъминлаш, иш ўринлари яратиш демакдир\nХотин-қизлар бандлигини таъминлаш, меҳнат шароитларини яхшилаш, хотин-қизларни, айниқса, қишлоқ жойлардаги ёш қизларни оилавий ва хусусий тадбиркорликка, ҳунармандчиликка кенг жалб этиш масалаларида ҳар томонлама манзилли қўллаб-қувватлаш бўйича вилоят Бандлик бош бошқармаси ва ҳамкор ташкилотлар билан манзилли дастурлар ишлаб чиқилди.\nМеҳнатга яроқли бўлган 149 минг 145 нафар аёллар миқдори аниқланган бўлиб, уларнинг 84 минг 189 нафари доимий иш билан банд ҳисобланади.\n34 минг нафар хотин-қизлар эса мавсумий ишларга жалб қилинган. Қолаверса, янги иш ўринлари яратиш ва имтиёзли кредитлар ажратиш ҳисобига ишлаш истагида бўган 650 нафар опа сингилларимизнинг 587 нафарининг бандлиги таъминланди.\nҲЕЧ БИР АЁЛ ЖИНОЯТЧИ АТАЛМАСИН\nБугунги кунда қўмита олдида турган муҳим вазифалардан бири хотин-қизлар ўртасида ҳуқуқбузарликларнинг барвақт олдини олишдир. Бу курашда аввало, ҳуқуқбузарликка мойиллиги бўлганлар билан якка тартибда иш олиб бориш лозим. Жазони ижро этиш муассасаларидан озод қилинган хотин-қизларнинг ижтимоий реабилитацияси ва мослашиши бўйича чора-тадбирларни амалга оширишда давлат органлари ва фуқаролик жамияти институтлари билан яқин ҳамкорликни таъминлаш даркор. Бу борада ишларни ташкил этиш юзасидан манзилли йўл хариталари тузилиб, ҳуқуқтартибот идоралари ва ҳамкор ташкилотлар билан ишлар ташкил этилмоқда.\nБу йилнинг 11 ойи ҳолатига Сирдарёда Хотин-қизлар ўртасида- 114 та жиноят содир этилган.\nЎз ваколатларимиздан фойдаланган ҳолда туман ва шаҳар Хотин-қизлар қўмитаси томонидан- 13 нафар жиноят содир этган аёллар кафиллик асосида жазодан озод этилди.\nГУЛ ҲАЁТИ БЕВАҚТ СЎНМАСИН\nАёл гулга ўхшатилади ва бу ўхшатиш энг топиб айтилган. Гулга парвариш ва эътибор кўрсатилса, гўзаллиги ошади. Акси бўлса, сўлиб боради, нобуд бўлади. Аёл зотида вақти келса, енгилмас бардошни кўра оламиз. Бироқ ҳаёт қийинчиликлари олдида умрини севмай қўйиб энг оғир гуноҳ, жонига қасд қилиш ҳолатлари афсуски, учраб турибди. Сирдарёда йил давомида 56 та ана шундай ҳолат қайд этилган. Бу кўрсаткич ўтган йилнинг шу даврига нисбатан\n14 тага камайганига қарамай, бу муаммо оғирлигича қолмоқда. Уларнинг 38 нафари ҳаёт билан видолашган.\nДавлатимиз раҳбари томонидан Фармон билан белгилаб берилган устувор йуналишлардаги вазифалар Хотин-қизлар қўмитаси зиммасига масъулият ва жавобгарликни юклайди. Бу эса барчамизни тинимсиз ҳамда фидойилик билан ишлашга ундайди.\nЖонажон ватанимизни янада обод ва фаровон бўлиши йўлидаги мақсадларни амалга оширишда бир тан бир жон бўлиб, ҳалол меҳнат қилишга, туман, шаҳар хотин-қизлар қўмитаси ва унинг барча қуйи бўғин хотин-қизлар қўмиталари, кайвони онахонларимиз, фаол аёлларимиз доно қизларимиз бу хайрли ишларга бош-қош бўлиб, барча опа-сингилларимизнинг эзгу ниятлари, орзу армонларининг рўёбга чиқиши учун бор куч, ғайратимизни сафарбар этамиз.\nБиз бугунги кунда аёл шаънининг ҳимоячиси сифатида қўмита аъзолари ўз олдимизга қўйилган вазифаларни сидқидилдан бажарган ҳолда, хизмат қилишимиз, бир биримиз билан елкадош бўлиб муқаддас аёл номига доғ туширмасдан ўз вазифаларимизни адо этишимиз даврни ўзи кўрсатмоқда. Бу борада бизни ҳимоячиларимиз, маслакдошларимиз бўлган эр йигитларимизга бугунги кундаги биз билан ҳамкорликлари учун ўз миннадорчилигимизни билдириб, кейинги фаолиятларимизда ҳам уларнинг кўмагига суянамиз.\nСирдарё вилоят хотин- қизлар


Трампнинг сўзларидан сўнг араблар шошилинч йиғилиш ўтказмоқда 1-12-2021, 13:27 | Zamin.uz\nАмерика президенти Дональд Трамп АҚШ учун Исроилнинг Жўлан тепаликлари устидан суверенитетини тан олиш вақти келганлигини билдирганди. Минтақавий ихтилофлар ичида қолган араб давлатлари Трампнинг сўзларидан сўнг жипслашиш ҳаракатига тушди. Улар 1967 йили Исроил томонидан эгаллаб олинган Жўлан тепалиги бўйича АҚШ қарорига қарши турмоқда.\nЖазоир ва Судандаги намойишлар, Саудия бошлиқ коалиция ва Яман зиддияти, Форс кўрфазидаги геосиёсий кураш ҳамда Қатарнинг яккаланиб қолгани етмагандай, араб давлатлари АҚШ президентига ҳам муносиб жавоб қайтариши лозим.\nДастлаб, Ал-Қудс шаҳрини Исроил пойтахти деб тан олган Дональд Трамп орадан тўрт ой ўтмай Жўлан тепалиги устидан назоратнинг ҳам қонунийлигини тан олиш вақти келганидан сўз очди.\nЛиван Ташқи ишлар вазири Жиброн Басилнинг айтишича, араб давлатлари ТИВ раҳбарлари АҚШнинг ҳаракати БМТ уставига номувофиқ деб топган. Шунга қарамай, Араб давлатлари лигасининг 22 аъзоси минтақа ҳаётига оид бошқа масалаларда келиша олмаслиги вазиятни чигаллаштиради.\nАДЛ якшанба куни шошилинч йиғилиш чақирган бўлиб, унда Исроил томонидан тортиб олинган Жўлан тепалиги устидан назоратнинг ўрнатилиши муҳокама этилади.\n2017 йилдан буён биринчи марта Қатар ва Саудия вакиллари бир стол қаршисида умумий масалани муҳокама қилиши кутилмоқда. Аммо Жазоир ва Судан раҳбарлари ички сиёсий инқирозлар туфайли йиғилишда иштирок этишмайди.\nЯнгиликлар » Дунё » Трампнинг сўзларидан сўнг араблар шошилинч йиғилиш ўтказмоқда


28 сентябрь куни Ўзбекистонда содир бўлган энг муҳим хабарлар дайжести – Газета.uz\nШавкат Мирзиёевнинг фарғоналик сайловчилар билан учрашуви, Ўзбекистонда 12 ёшдан катта болалар COVID-19`га қарши эмланишга рухсат берилиши, Коррупцияга қарши курашиш Тошкент шаҳар Кенгаши таъсис этилиши — «Газета.uz»нинг 28 сентябрдаги энг муҳим хабарлари дайжестида.\nLotinchada 28 сентябрь 2021, 21:30 Сиёсат Жамият\nНаманган вилоятида «Янги Ўзбекистон» боғини қуриш режалаштирилмоқда. У Тошкент вилоятида барпо қилингани каби Ўзбекистонни янада ривожлантириш бўйича Ҳаракатлар стратегиясини ифодаловчи дарахтнинг бешта шохи кўринишида бунёд этилади. Шунингдек, «Янги Наманган» шаҳарчасини қуриш ҳам режалаштирилмоқда.\n«Ўзавтосаноат» UzAuto Motors заводи базасида Chevrolet Onix ва Tracker автомобилларини ишлаб чиқаришни йўлга қўйиш учун 427,7 млн доллар йўналтиради. Лойиҳанинг 2022 йил сентябрида ишга тушиши кутилмоқда.\n«Коррупцияга қарши бутун жамоатчилик билан курашишимиз зарур» — Шавкат Мирзиёев\nЎзЛиДеПдан президентликка номзод Шавкат Мирзиёев ажратилаётган пулларни адолатли ишлатилиши учун жамоатчилик назорати кераклигини таъкидлади. «Чунки коррупция йўқ десак ёлғон бўлади, коррупция ичимизда юрибди. Коррупцияга қарши бутун жамоатчилик билан курашишимиз зарур», — деди у.\nЎзбекистон 8 ой давомида қарийб 15 мингта енгил автомобиль импорт қилди\nЯнварь-август ойларида Ўзбекистонга қиймати 316,6 млн долларга тенг бўлган қарийб 15 мингта енгил автомобиль импорт қилинди. Автомобиллар импорти ўтган йилнинг мос даврига нисбатан 4350 тага камайган.\nТошкент марказидаги Сенат биносини реконструкция қилиш доирасида президент Администрацияси «Қурилиш бирлашмаси» 5,2 млрд сўмга гуллар, 1 млрд сўмлик сувенирлар, португал мармаридан плиталар ва 1,1 млрд сўмлик устунли капитель, шунингдек, 105 млн сўмга немис винил гул қоғозлар (обой) ва бошқаларни сотиб олди.\nЎзбекистонда 12 ёшдан катта болалар шифокор кўригидан ўтгач, ота-оналар ва васийларининг розилиги асосида COVID-19`га қарши Pfizer вакцинаси билан ихтиёрий равишда эмланишга рухсат берилди.\n«Мен муаллимнинг маошини 1000 долларга етказмагунча тўхтамайман» — Шавкат Мирзиёев\nШавкат Мирзиёев Фарғона вилояти сайловчилари билан учрашувда, агар президентликка сайланса, алоҳида таълим дастури қабул қилинишини ваъда қилди. «Мен муаллимнинг маошини 1000 долларга етказмагунча тўхтамайман», — деди у. Президентликка номзод тиббиётда янги тартибни жорий этиш режалари ҳақида ҳам гапирди. Унга кўра пул касалхоналарга эмас, балки беморларнинг ўзига ажратилади.\nФарғонада йилига 10 мингта электромобиль ишлаб чиқариш режалаштирилмоқда\nФарғонада электромобиль ишлаб чиқаришни йўлга қўйиш режалаштирилмоқда. Лойиҳа Central Asia Motors корхонаси негизида Хитойнинг Hong Kong ZRSC компанияси билан ҳамкорликда амалга оширилиши кўзда тутилган. Лойиҳанинг умумий қиймати 55 млн доллар.


Олимлар Фредди Меркьюрининг овози сирини фош қилишди\n18:51 / 19.04.2016\nАвстрия, Чехия ва Швециянинг акустика бўйича мутахассислари Queen гуруҳи солисти Фредди Меркьюрининг архивдаги қўшиқларини таҳлил қилиб чиқишди ва унинг овози айнан нимаси билан ажралиб туришини аниқлашди. Изланишлар натижаси Logopedics Phoniatrics Vocology журналида баён қилинган.\nОлимлар қўшиқчининг овози тўрт октавалиги ҳақидаги миш-мишни тасдиқлашмади.\n"Фредди Меркьюрининг овози - катта ёшли соғлом киши учун меъёр ҳисобланади - ундан кўп ҳам, кам ҳам эмас", - деб ёзади мақола муаллифи воксолог Кристиан Ҳербст.\nМеркурий ўз овозини моҳирона бошқариб, тенор сифатида куйловчи баритон бўлган. Унинг опера юлдузи Монсеррат Кабалье билан баритонда дуэт куйлаш таклифини рад этгани маълум. Меркьюри мухлислари унинг овозини "баритон" сифатида танимай қолишларидан қўрққан.\nБундан ташқари, олимлар Меркьюрининг "қичқирувчи" ижроси пайтидаги овозининг бузилишини ўрганиб чиқишди.\nОлимлар бугунги кун қўшиқчисидан Меркьюрининг ижро этиш услубини ўхшатиб бериши сўрашган ва воксологлар унинг кекирдагини бир сонияда 4 минг кадр тезлигида видеотасмага ёзишган.\nАён бўлишича, Queen гуруҳи солисти деярли тувин қўшиқчилиги усталарининг маненрасида куйлаган: унда нафақат овоз, балки қоринча бурмалари ҳам ҳам иштирок этган. Шунингдек, Меркьюрини ўзига хос норавон ва тез вибрато ажратиб турарди.\nQueen - 1970 йилларнинг ўрталарида катта шуҳрат қозонган ва рок мусиқаси тарихидаги энг омадли гуруҳлардан бири. Гуруҳ таркиби: Жон Дикон, Брайан Мэй, Рожер Тэйлор ва Фредди Меркьюри — вокал ижрочиси ва 1991 йилга қадар гуруҳнинг "юзи".


«Пахтакор»да янги мураббий. Бу жентльмен аслида ким?\n11:10 / 23.06.2017 57178\nБугун, 23 июнь куни грузиялик собиқ футболчи Шота Арвеладзе Тошкентнинг «Пахтакор» жамоасига янги мураббий сифатида таништирилади.\nАйни вақтда, 14 тур ўйинларидан кейин 21 очко жамғарган ҳолда бешинчи ўринда жойлашиб турган «Пахтакор»да жорий мавсумда учинчи мураббий иш бошлаш арафасида. Бунгача жамоани Григорий Колоссовский ҳамда Равшан Ҳайдаров навбатма-навбат бошқаришди. «Трибуна» сайти «Пахтакор»да янги даврни бошлаб бериши кутилаётган Шота Арвеладзе ҳақидаги қизиқ маълумотларни келтирди.\nШота Арвеладзе — Грузия футболи тарихидаги энг яхши тўпурар, мамлакат чегараларидан ташқарида ҳам муваффақиятли фаолият юритган футболчи. У футболчилик фаолияти давомида «Мартве», Тбилисининг «Динамо»си, «Трабзонспор», «Аякс», «Рейнджерс», «АЗ-Алкмаар» ва «Леванте» каби жамоаларда тўп сурган. У 1991 йилдан 1993 йилгача қаторасига уч марта Грузия чемпиони, 1997-98 йилларда Нидерландия чемпиони бўлган, 2 марта Шотландия кубогини (2001-02, 2002-03), 3 марта Шотландия лигаси кубогини (2001-02, 2002-03, 2004-05) ва бир марта Туркия кубогини (1994-95) қўлга киритган.\nАйни вақтда 44 ёшда бўлган Арвеладзе уч марта Грузиянинг энг яхши футболчиси, бўлган терма жамоа сафида гол уриш бўйича энг яхши натижани қайд этган — 26 гол. У 2008 йилда футболчилик фаолиятини якунлаган ва мураббийликни бошлаган.\nДаставвал у «АЗ-Алкмаар»да Луи ван Гаалга ёрдамчилик қилган, 2010 йилдан эса мустақил ишлай бошлаган, унинг илк жамоаси - «Қайсариспор». 2012 йилда бу жамоадан кетгач ҳам у Туркия футболида қолади ва 2012-2015 йилларда «Қосимпошо»ни муваффақият билан бошқаради. Унинг раҳбарлигидаги биринчи ва иккинчи мавсумларда жамоа олтинчи ўринда бўлади.\n2014-2015 йиллар мавсумида эса пасайиш кузатилади, унинг жамоадан кетиши футболдаги ўзига хос ҳодисага айланди.\n«Қосимпошо» ва «Коняспор» жамоалари ўртасида кечган беллашувнинг биринчи бўлими вақтида «Коняспор» ҳужумчиси Райан Бабель жароҳат олиб йиқилади ва унинг жамоадошлари ҳаракатланишдан тўхтайди. Бу вақтда эса «Қосимпошо» футболчиси гол уриб қўяди. Шундан кейин Арвеладзе шогирдларига «фейр-плей»га амал қилган ҳолда рақибга жавоб голи уришига халақит бермасликни кўрсатма қилади, футболчилар мураббий айтганидек рақибга гол уриши учун имконият яратади. Ўйинда «Қосимпошо» 1:2 ҳисобида ютқазади, рақиб иккинчи голни пенальтидан уради. Меҳмонлар жамоаси раҳбарияти бунинг учун мураббийни истеъфога чиқаради, шунга қарамай мураббий ўз қарори тўғри бўлганини таъкидлайди.\n«Буни муҳокама қилишни истамайман. Менинг ўрнимда бошқа мураббий бўлганида ҳам шундай қарор қабул қиларди. Футболчиларим билан буни гаплашдим, мен истеъфога кетаяпман», деганди ўшанда учрашувдан кейин Шота Арвеладзе.\nГрузияда ушбу иши учун Шота Арвеладзе «Йил жентльмени» соврини билан мукофотланганди.\nШу мавсумдаёқ Туркиянинг бошқа бир жамоаси «Трабзонспор» Шота Арвеладзени ишга таклиф этади. Лекин жамоа кейинги мавсумни кўнгилдагидек ўтказмайди ва мурабий мавсум ўртасида истеъфога чиқарилади.\nАрвеладзенинг кейинги жамоаси Исроилнинг «Маккаби» клуби бўлди. 2015-16 йилги мавсум охирида ва 2016-17 йилги мавсумнинг биринчи даврасида шу жамоада фаолият олиб боради, Европа Лигасида қатнашади, шу йилнинг январида жамоани тарк этади.\nУ мураббий сифатида ҳали совриндор бўлмаган, айнан «Пахтакор»да унда бунга эришиш имконияти мавжуд. Тошкент жамоаси мавсумлар оралиғида мураббийдан ташқари, яна бир легионерни, Черногория терма жамоаси аъзоси Марко Симични ўз сафига қўшиб олди.\nМураббий ва футболчи бугун, соат 18:00да «Пахтакор» стадионида таништирилади.\nАрвеладзе билан қанча муддатга шартнома тузилгани, унинг маоши миқдори ҳозирча маълум эмас. Унинг охирги жамоасидаги маоши йилига 800 минг евро бўлганди.\nФутболчининг трансфер қиймати ва унга тайинланадиган маош миқдори маълум эмас.\ntransfermartkt.de Марко Симичнинг трансфер қийматини 1,8 миллион евро этиб белгилаган.\n«Локомотив», «Пахтакор» ва яна 4та клуб Суперлигадан четлатилиши мумкин\nЖаъфар Ирисметов ўрнига «Пахтакор»га спорт директори тайинланди\n«Пахтакор» суперголлар эвазига ғалаба қозонган ОЧЛ ўйинидан олинган фотосуратлар


Абдумалик Хакимов: Иштиёқ эвазига ғалаба қозондик\n27 апрель, 2017, 17:30\nКеча Биринчи лига жамоалари 6-тур учрашувларини ўтказишди. Турнинг марказий ўйини Қувасойда бўлиб ўтди. “Цементчи” жамоаси ўз майдонида “Андижон” жамоасини қабул қилди. Учрашувдан сўнг мезбонлар устози Абдумалик Хакимовнинг ўйин хақидаги фикрлари билан қизиқдик.\n- Бугун майдонда икки тенг кучли жамоалар ўйини гувохига айландик. Бу учрашув биз учун осон кечгани йўқ. Биз кескин курашларга бой учрашув бўлишини олдиндан билардик. Шунинг учун учрашувга етарлича тайёргарлик кўрган эдик. Бугун жудаям асабий тарзда ўйин гувохига айландик.Ўйин хақида бирон нима дейишгаям хайронман. Иккала жамоада ҳам ғалаба қозониш учун етарли имкониятлар бўлди. Бугун бизга омад кулиб боқди деб ўйлайман.\n- Бугун жамоам иштиёқ эвазига ғалаба қозонди деб ўйлайман. Биз рақибларга нисбатан ғалабани кўпроқ хохлаган эдик.\n- “Андижон” жамоаси кучли жамоалардан бири хисобланади. Мен футболчиларидан тортиб мураббийларигача яхши муносабатдаман. Жамоанинг ўйини менда илиқ таассурот қолдирди. Сабаби бу ерда кучли мураббий ишлаётганлигидан. Уларни Олий лигага муносиб жамоа деб биламан. Таркибида маҳоратли ўйинчилар етарлича. Мен уларга кейинги учрашувларда омад тилаб қоламан.\nКомилжон Икромов сухбатлашди.


Хуш келибсан соғинганимиз Рамазон! - Fitrat.uz\nБош саҳифа / Мақолалар / Хуш келибсан соғинганимиз Рамазон!\nХуш келибсан соғинганимиз Рамазон!\nMay 26, 2017\tХуш келибсан соғинганимиз Рамазон!da fikr bildirishni o'chirish 272 Кўришлар\nАллоҳ таоло томонидан фарз қилинган бешта Ислом арконлари инсониятни баркамолликка етакловчи буюк таълимот бўлиб, буларнинг ичида рўза ўзига хос хусусиятлари билан ажралиб туради. Инсон рўзадорлиги туфайли ҳам руҳий, ҳам жисмоний покликка эришади, сабр-қаноатли ва тўрт буюк неъмат – моддий, сиҳҳий (соғломлик), маънавий ва ахлоқий неъматлар соҳибига айланади.\nҚуръони Каримнинг Бақара сураси 183-185-оятларида Рамазон рўзаси ҳукмлари ва ҳикматлари баён қилинган.\n“Эй иймон келтирганлар! Сизларга рўза сизлардан олдингиларга фарз қилингани каби фарз қилинди! Уни адо этсаларингиз, тақводор бўласизлар! Сизларга саноқли кунлар рўзасигина фарз қилинди. Сизлардан ким касал ё сафарда бўлса, бошқа саноқли кунларда рўза тутиши лозим. Рўзани қийинчилик ва машаққат билангина тутиши мумкин бўлганлар фидя беришлари-мискинни овқатлантиришлари керак. Иҳтиёри билан фидя миқдорини оширган киши учун бу тутган иши яхшидир. Агар билсангиз, рўза тутишингиз сизлар учун яхшидир. У саноқли кунлар- очиқ ва ҳақни ботилдан ажратувчи баёнотлари билан инсонларни тўғри йўлга бошловчи Қуръон нозил этилган рамазон ойидир. Сизлардан ким у ойда ҳозир бўлса, рўза тутсин! Ким касал ё сафарда бўлса, саноқли бошқа кунларда рўза тутиши лозим. Аллоҳ сизларга енгилликни истайди, қийинчиликни истамайди. Аллоҳ рўза кунлари ҳисобини тўла тўла этишингизни, сизларни тўғри йўлга бошлагани учун Унинг Ўзигагина ҳамду сано айтишингизни ва ҳақиқий шукр этгувчилардан бўлишингизни истайди!” (Бақара, 182-185).\nАбу Ҳурайрадан ривоят қилинган ҳадиси шарифда Расулуллоҳ (с.а.в.):\n“Ким Рамазон рўзасини фарзлигига ишониб, савоб умид қилиб тутса, ўтган гуноҳлари мағфират қилинади”, деганлар.\n(Бухорий, Абу Довуд, Термизий, Насаий ривоятлари)\nРамазон ҳижрий-қамарий тақвимнинг тўққизинчи ойидир. Рамазон ойида кундузлари, тонг отганидан қуёш ботгунича рўза тутиш (Аллоҳ розилиги ниятида ҳеч нарса емаслик ва ичмаслик, жинсий алоқа қилмаслик) динимизнинг беш рукнидан биридир. Мана шундай масъулиятли ва шарафли ибодатни бенуқсон адо этишга барчаларимиз қаттиқ харакат қилмоғимиз лозимдир. Бунинг учун эса рамазон ойи рўзаси тўғрисида тўлиқроқ маълумотга эга бўлишимиз керак.\nРамазон ойи рўзаси балоғатга етган, ақли расо мусулмонга фарздир. Аммо зиммаларига Рамазон рўзаси фарз бўлган барча кишилар айнан Рамазон ойида рўза тутишлари лозим бўлади. Ҳатто улардан баъзиларига, ҳайз ва нифосда бўлган аёлларга одат кунларида рўза тутиш дуруст эмас. Мусофир ва оғирлашиб қолишидан қўрққан касал кишилар ҳам Рамазон ойида рўза тутмасликлари мумкин. Шунингдек, ҳомиладор ва эмизикли аёл рўза туфайли ўзи ё боласи учун зарар етишидан қўрқса, Рамазон ойида рўза тутмайди. Бу саналганлар узурлари кетгач, Рамазон ойидан сўнг рўза тутмаган кунлари рўзасини қазо қилиб тутиб беради (тута олмаган рўза кунлари қанча бўлса ҳудди шунча кун). Рўза тутишга қуввати етмайдиган чол ва кампир ҳам рўза тутмайди. Улар Рамазон ойининг ҳар бир куни учун фитр садақаси миқдорида фидя берадилар. Бу вожибдир. Демак, Рамазон ойида рўза тутиш соғлом ва муқим кишиларга фарздир.\nРамазон ойи рўзаси ниятсиз дуруст бўлмайди. Рамазон ойи рўзасига қуёш ботгандан кейинги кун чошгоҳигача (агар тонг отганидан бу вақтгача еб-ичмаган, жуфти билан яқинлик қилмаган бўлса) ният қилиш мумкин. Лекин саҳарда туриб бир қултум сув ё бир бурда нон еб бўлса ҳам саҳарлик қилиш мустаҳабдир. Пайғамбаримиз (с.а.в.) :\n“Саҳарлик қилинглар, саҳарликда барака бордир”, деганлар.\nБарча ибодатлар каби рамазон рўзаси ҳам бузИлмасдан адо этилса қабул бўлади. Шу сабабдан рўзани бузадиган ва бузмайдиган амалларни билиб олиш керак бўлади. Аввало рўзани бузмайдиган баъзи ҳолатлар ҳақида:\n-рўзадор рўза тутганини унутиб бирор нарса еса ё ичса.\n-томоғига чанг, пашша ё тутун кирса;\n-баданига ёғ суртса, сурма қўйса, қон олдирса;\n-оғзини чайганида қолган намни ичига ютса, қулоғига сув кириб кетса;\n-кўнгли айниб қусса ё қусуғи қайтиб кетса;\n-тишлари орасида қолган (нохатдан кичик) овқатни ютса;\n-тишлари орасидан чиққан оз миқдор қон томоғига кетса;\n-кўз ёши ва тернинг бир ё икки томчиси ичига кетса рўзаси бузилмайди.\nҚуйидаги ҳолатларда рўзаси бузилади ва бир кунига бир кун тутиб бериши лозим бўлади:\n-рўзадор хато қилиб оғзини очиб қўйса (қуёш ботмаганда ботди, деб ўйлаб бирор нарса еса, тонг отганида отмабди деб ўйлаб саҳарлик қилса, оғиз чайганида ичига сув кетса) ;\n-рўза тутганини унутиб бирор нарса еб ё ичгач, рўзадорлиги эсига тушганидан сўнг еб-ичишни давом эттирса;\n-ҳуқна (клизма) қилдирса;\n-бурнига бирор нарса томизса ;\n-томоғига ёмғир томчиси ё қор учқуни кирса;\n-бировнинг мажбурлаши билан еса ё ичса;\n-қасддан қусса ё қусуғини қайтарса;\n-тиши орасидан чиққан қон кўп бўлса ва ичига кетса;\n-тишлари орасида қолган нохатдек ва ундан катта овқатни ютса, рўза бузилади ва бир кунига бир кун тутиб бериш лозим бўлади.\nРамазон рўзасини тутган киши қасддан бирор нарса еса ё ичса ё жинсий алоқа қилса каффорат лозим бўлади. Олтмиш кун кетма-кет рўза тутиш, бунга ярамаса олтмиш камбағални тўйдириши рўзани қасддан бузиш каффоратидир.\nСаҳарлик қилиб бўлгач, рўза тутишни ният қилиб ушбу дуо ўқилади.\nРўза тутиш оғиз ёпиш дуоси:\nНаввайту ан асуума совма шаҳри рамазона минал фажри илал мағриби, холисан лиллаҳи таъала.\nМаъноси: Аллоҳ таало учун Рамазон ойининг рўзасини субҳдан кун ботгунича тутмоқликни холисона ният қилдим.\nШом вақти кириб рўзасини очишдан аввал эса ифторлик (оғиз очиш) дуоси ўқилади:\nАллоҳумма лака сумту ва бика аманту ва аълайка таваккалту ва аъла ризқика афтарту, фағфирли ма қоддамту ва ма аххорту би роҳматика йа арҳамар роҳимин.\nМаъноси: Эй, бор Худоё, ушбу рўзамни фақат сен учун тутдим ва сенга иймон келтирдим ва сенга таваккул қилдим ва сенинг берган ризқинг билан ифтор қилдим, эй гуноҳларни авф қилувчи Аллоҳ, менинг аввалги гуноҳларимни ва кейинги гуноҳларимни мағфират қилгин.\nАллоҳ таоло барчаларимизга Исломнинг фарз ибодатларидан бўлган рўзани тўла-тўкис тутишликни ва шу сабабидан гунохларимиз мағфират қилинган ҳолда «Райён»жаннатига дохил бўлишликни Ўзи насиб айласин! Муборак ой Рамазон қутлуғ бўлсин.\nАввалги Саҳобалар фазилати\nКейинги Ташрифингга муштоқмиз, Рамазон!


Тарихий шаҳарларда «Duty Free» дўконлари очилиши мумкин\nТарихий шаҳарларда «Duty Free» дўконлари очилиши...\n16.11.2018 13:54 0 1388\n2025 йилгача туризм соҳасини ривожлантириш концепцияси лойиҳасида бизнес учун катта ишлар ҳажми назарда тутилган. Меҳмонхоналар, ресторанлар қуриш, транспорт ва логистика инфратузилмасини ривожлантириш – ташаббуслар рўйхати бу билан чекланмайди, уларни амалга ошириш учун тадбиркорлар фаол қатнашиши ва креатив ёндашиши талаб этилади, деб хабар бермоқда «Норма».\n4,5 мингта номерни ўз ичига оладиган ва 9,5 мингта кишига мўлжалланган меҳмонхоналар ва хостелларни қуриш кўзланмоқда. Ушбу мақсадни рўёбга чиқариш учун қуйидагилар режалаштирилмоқда:\nмеҳмонхоналар ва бошқа туристик инфратузилма объектларини қуриш бўйича лойиҳаларни амалга ошириш механизмини имкон қадар соддалаштириш;\nхизматлар сифатини ошириш мақсадида тадбиркорлар учун меҳмонхона бизнесида рағбатлантирувчи шарт-шароитларни яратиш;\nжаҳонга машҳур меҳмонхона бизнеси брендларини Ўзбекистонга жалб этишни рағбатлантириш.\n«Олтин ҳалқа» принципи бўйича Фарғона вилояти туристик салоҳияти концепциясини ишлаб чиқиш назарда тутилган. Минтақанинг туристик салоҳияти инфратузилма объектлари, шу жумладан меҳмонхоналар, умумий овқатланиш пунктлари ва йўлларни қуриш орқали ривожлантирилади.\nБарча турдаги йўловчи транспортининг республика ичидаги ва халқаро янги рейсларини очган ҳолда туристларга транспорт хизмати кўрсатишни яхшилаш бўйича комплекс чора-тадбирларни амалга ошириш режалаштирилмоқда.\nТанлаш имкони бўлади\nЎзбекистонда энг оммабоп туризм тури – археологик ва архитектура ёдгорликлари бўйлаб саёҳат. Туризмни ривожлантириш давлат қўмитаси бошқа йўналишларни ривожлантиришда мамлакат салоҳиятидан фойдаланиш бўйича чора-тадбирларни кўриш ниятида. Ушбу вазифани ҳал қилишда ҳам тадбиркорларнинг фаол иштироки талаб этилади.\nТиббий, спорт, агро- ва қишлоқ туризми ривожлантирилади. Айдаркўл (Жиззах ва Навоий вилоятлари), Тўдакўл (Навоий вилояти) ва Учқизил (Сурхондарё вилояти) кўлларида дам олиш шароитлари яхшиланади.\nҚишлоқ жойларда «туристик маҳаллалар» пайдо бўлиши мумкин. Улар саёҳатчиларни анъанавий турмуш тарзи, ҳунарлар, миллий таомлар билан таништиришга мўлжалланган қишлоқ ва этнографик турларга киритилади.\n«Шопинг-туризм»ни ривожлантириш кўзланмоқда. Ушбу лойиҳа Божхона кодексига божсиз савдо (Duty Free) дўконлари фаолиятини ташкил этиш билан боғлиқ ўзгартириш ва қўшимчалар киритишни тақозо этади. Тарихий шаҳарлар (Самарқанд, Бухоро, Хива, Шаҳрисабз) ва минтақаларнинг маъмурий марказларида ана шундай савдо шохобчалари пайдо бўлиши керак. Бренд кийимлар, косметика ва аксессуарлар сотиладиган савдо-кўнгилочар комплекслари ва бутиклар ташкил этишни рағбатлантириш режалаштирилмоқда.\nТехнологияларнинг жорий этилиши\nКириш чипталарининг онлайн сотувини таъминлаган ҳолда маданий мерос объектлари ва музейларга ўтказиш ягона электрон тизимини жорий этиш режалаштирилган. Туристлар кўп ташриф буюрадиган жойларда турникетлар ва видеокузатув ўрнатишда ҳам тадбиркорларнинг ёрдами керак бўлади.\nТадбиркорлар давлат-хусусий шериклик лойиҳаларида иштирок этиб, бепул Wi-Fi зоналари тармоғини кенгайтиришда ёрдам берадилар. Ҳар бир минтақада 50 та ана шундай нуқтани очиш режалаштирилмоқда.\nТарихий шаҳарлардаги диққатга сазовор жойларнинг 3D-моделларини яратиш, кейинчалик уларни Google Earth ва шу каби бошқа дастурларда жойлаштиришга ҳам тадбиркорларни жалб этмоқчилар. Тадбиркорлар туристларга намойиш этиладиган 3D-мэппинг форматидаги видеофильмларни яратишда ҳам ёрдам берадилар.\nтуризм Самарқанд Бухоро Duty Free\nҲодиса бугун, 18:21


Де Гуҳт Андижон ҳақида эшитишдан қўрқадими?\n“Озодлик” радиоси Европада хавфсизлик ва ҳамкорлик ташкилотининг амалдаги раиси, Белгия ташқи ишлар вазири Карел де Гуҳтнинг Ўзбекистонга қилган сафаридан маҳаллий инсон ҳуқуқлари ҳимоячиларидан айримлари қониқмаган кўринади.\nЖумладан, Ўзбекистон инсон ҳуқуқлари жамияти раиси Толиб Ёқубов де Гуҳтга қилган мурожаатида маҳаллий ҳуқуқ ҳимоячиларининг ЕХҲТнинг аввалги раҳбарлари билан учрашувлари самарали бўлганини таъкидлайди.\nУчрашувлар натижасида ўша пайтларда ҳибсда бўлган ҳуқуқ ҳимоячилари озодликка чиқарилган, сиёсий сабаблар билан таъқиб қилинаётган кишилар тинч қўйилган.\nТ.Ёқубов “Озодлик” мухбири билан суҳбатда ЕХҲТ илгари салоҳиятини йўқотгани, ташкилотнинг амалдаги раиси Карел де Гуҳт эса Ўзбекистонга сафари чоғида маҳаллий ҳуқуқ ҳимоячилари билан мўлжалланган учрашувда қатнашмаганини билдирди.\n“Ҳақиқатдан ҳам, бизга ЕХҲТ раиси билан учрашув бўлиши айтилган эди. Белгиланган вақтда ЕХҲТ делегацияси аъзолари келди, аммо улар орасида де Гуҳт жаноблари йўқ эди. Бизга ташкилот раиси 15 дақиқадан сўнг келиши айтилди, аммо у барибир келмади. Қизиғи шундаки, Карел де Гуҳт билан режаланган учрашувдан аввал ЕХҲТнинг Тошкентдаги ваколатхонаси ходими Жўрабек Омонов йиғилишда Андижон масаласини кўтармасликни сўраган эди”, - деди Т.Ёқубов.\n“Озодлик” мухбири ЕХҲТ ваколатхонаси ходими Жўрабек Омоновнинг ўзидан бу масалага ойдинлик киритишни сўрамоқчи бўлди. Бироқ Ж.Омоновнинг “банд”лиги сабабли бунинг имкони бўлмади.\nБелгия ташқи ишлар вазири матбуот котиби, де Гуҳтнинг Марказий Осиёга сафари чоғида унга ҳамроҳлик қилган Руди Ҳайгелен Ўзбекистонда вазирнинг маҳаллий ноҳукумат ташкилотлари аъзолари билан режаланган учрашуви ўтказилганини билдирди.\n“Де Гуҳт маҳалллий ноҳукумат ташкилотлари аъзолари билан учрашди. Унинг инсон ҳуқуқлари ҳимоячилари билан учрашмагани ҳақидаги маълумотни қаердан олгансиз, билмадим, аммо бу бекор гап. Тўғри, де Гуҳт учрашувга бироз кечикди, аммо учрашувда у қатнашди”, - деди Р.Ҳайгелен.\nР.Ҳайгелен, шунингдек, ЕХҲТ делегацияси Ўзбекистон Ташқи ишлар вазирлиги расмийлари билан учрашувда Андижон воқеаларига тўхталганини ҳам маълум қилди.\nЎзбекистонлик инсон ҳуқуқлари ҳимоячиси Суръат Икромов ҳам ЕХҲТ сўнгги икки йил ичида инсон ҳуқуқлари соҳасида арзигулик иш қилмаганини таъкидлайди.\n“ЕХҲТнинг Тошкентдаги ваколатхонаси инсон ҳуқуқлари борасида сўнгги йилларда ҳеч нарса қилмаяпти. Аслида улар маҳаллий ҳуқуқ ҳимоячиларини чақириб, улар билан тез-тез мулоқотда бўлиб туриши керак эди. Аммо, афсуски, биз буни кўрмаяпмиз”, - деди С.Икромов.\nС.Икромов куни-кеча ЕХҲТнинг инсон ҳуқуқларини ҳимоя қилиш мавзуида Венада ўтказилган анжуманидан қайтди. У анжуманда Ўзбекистондаги инсон ҳуқуқлари билан боғлиқ вазият ҳақида нутқ сўзлаб, ЕХҲТни расмий Тошкентга нисбатан жиддий чора кўришга чақирди.\n“Мен Ўзбекистондаги инсон ҳуқуқлари билан боғлиқ вазият, таъқиблар ҳақида гапирдим ва ЕХҲТни расмий Тошкентга нисбатан жиддий чоралар кўришга чақирдим”, - деди С.Икромов.\nАйрим кузатувчиларнинг фикрича, 2007 йилда Ўзбекистонда бўлиб ўтадиган президент сайлови олдидан расмий Тошкент мамлакатда фаолият юритаётган аксарият ноҳукумат ташкилотлар, журналистлар ва мухолифат аъзоларини таъқиб қилмоқда. ЕХҲТга ўхшаш ташкилотлар эса ҳукуматнинг қора рўйхатига тушмаслик учун Ўзбекистон раҳбариятига босим ўтказа олмаëтган бўлиши мумкин, дейди улар.


12:04 / 29.06.2014 | Yusupov_Bahodir | 1939\nЧет элда ишлайман. Ойлигим ҳисобидан банкка омонатга пул қўйдирдим. Сайтда буни рибо бўлади дейилган. Сабаби, фоиз ҳисобидан даромад олинаётгани. Лекин қўйилган пулга фоиздаги даромадни кимгадир фаолиятни ривожлантириш ёки иш бошлаш учун ишлатиладику, яъни шерикчилик сифатида кўринишида бўладику. Банк бу ерда воситачи кўринишда хизмат қилади холос. Мисол учун менда пул бўлиб туриб, олдимга танишим келиб ўртоғига ишни бошлаш ёки фаолиятни ривожлантириш учун пул етмай қолганлигини ва бир йилга маълум миқдорда пул берилса ўртага қўйилган пулнинг маълум қисми миқдорида даромад сифатида менга тегади деса, шу ҳам рибо бўлиши керак эканда. Мен ҳам Ўзбекистонда шундай ҳолатга тушганман. Ишни ривожлантириш учун банкдан пул олганман ва фоизи билан банкка қайтарганман.\n- Сиз пул қўйгансиз. Банк сизга 4% қўшиб беришни ваъда қилган. Бу ерда шерикчилик йўқ. Агар бўлса, зарар кўрсак шериксан деб айтиларди. Бошқа биров келиб банкдан қарз сўрайди. Банк унга 14% устига қўйиб қарз беради. Шерикмиз, демайди. Қарзсан, дейди. Қарздор зарар кўрса ҳам устама билан тўлаши шарт. Хўш бунинг қаери шерикчилик. Ислом банкига борсангиз, фойда зарарга шерикчилик деган шартнома қоғозини беради. Ана ўша шерикчилик бўлади. Қарз номи билан фарз. Шерикчилик ўзига хос алоҳида шартнома. Унинг ўзига хос шартлари ва услублари бор.


Швецияга бориш хавфлими?\nТирикчилик илинжида Швецияда мардикорлик қилиб қайтган Муҳиддининг умри Шайхалида якун топди.\n"Эркин микрофон"нинг бугунги суҳбатдошлари ҳорижга чиққан ҳар бир ўзбекистонлик ҳукумат қора рўйхатига тушиши мумкинлиги ва маҳаллий ҳокимларнинг бедодликлари ҳақида гапиради.\nМуҳиддинни ўлдириб юборишди\n“Эркин микрофон”га Швециядан қўнғироқ қилган ва исмини ошкор қилмасликни маъқул кўрган меҳнат муҳожири у билан бирга бу давлатда ишлаб, кейин юртига қайтиб борган шериги қисматини сўзлаб берди.\nОзодлик 29 яшар Муҳиддин Абдуллаев Тошкентдаги марказий қамоқхона - "Тоштурма"дан Қашқадарё вилояти Шайхали қўрғонидаги жазони ўташ муассасасига кўчирилишидан 17 кун ўтиб, вафот этгани ҳақида хабар қилган эди.\nРасмий тиббий комиссия Муҳиддин Абдуллаев "жигар циррозидан ўлди," дея хулоса чиқарган.\nМуҳиддин билан ҳорижда бирга ишлаганини айтган суҳбатдошимиз бу тиббий хулосага ишонмаслигини айтмоқда.\n- Муҳиддин бизлар билан бирга турган. Бир йил шу ерда хизмат қилди. Кейин қайтиб борди.\nОзодлик: Қонуний йўл билан-а?\n- Ҳа. Ўзбекистондан қочиб келиб, бу ерда бошпана олган одамларни баҳона қилиб, уни қамаб юборишибди.\nОзодлик: Қандай ҳибсга олишди? Аэропортнинг ўзида ушлашдими?\n- Йўқ, аэропортда эмас. Регистрация қилишган. Кейин кечқурун келиб уйидан босиб олиб кетишган. “Сен Обид қори Назаров билан бирган бўлгансан. Ўзбекистон конституцияси ва қонунларига қарши иш кўргансизлар” деган майда-чуйда гаплар бўлибди. Ўлдириб юборишди у болани. Жигари касал экан деб ташхис қўйишган.\nОзодлик: Илгари касалмиди у бола?\n- Йўқ, бутун бола эди. Кунига 16 соат ишлайдиган бола эди. Супермаркетларни уборка қиларди.\nОзодлик: Демак, кетаëтганда соғ бўлган.\nОзодлик: Обид қори Назаровнинг ëнига борганмиди у бола?\n- Йўқ, унақа динга аралашмаган. Унақа жуда намозга берилмаган эдию, лекин жумаларга чиқарди. Муҳиддиннинг ëн қўшниси бор Асрор деган. У болани ҳам тиқиб қўйишган. Кимни танийсан, дейишган. “Танимайман ҳеч кимни. Учрашмаганман унақа одамлар билан” деса ҳам, “Сен мана шу одамлар билан учрашгансан. Уларни танийсан” деб қанақадир қоғозларга қўл қўйдириб, мажбуран қийнаб нималар қилишаëтган экан, дейди Швециядан қўнғироқ қилган суҳбатдош.\nҲокимлар зўравонлик қиляпти\n“Эркин микрофон”га Самарқанд вилояти Ургут туманидан қўнғироқ қилган фермер Тўйчи Бобожонов ўзи ва яна икки фермерга тегишли бўлган 55 гектарлик хўжаликни туман ҳокимлиги тортиб олишга қарор қилганидан норози бўлди.\nУнинг сўзларига кўра, ҳозир узум етиштирилаётган бу экин майдонини шаҳарга бирлаштириш ва афтидан, турар-жой ҳудудига бирлаштириш режа қилинмоқда.\n- Акромобод ширкатига қарашли Муборак Ҳамзаобод фермер хўжалигининг раисиман. Лалми жойдан боғ яратганмиз 2006 йил фермерчилик ташкил бўлгандан кейин. Пулини тўлаганмиз гектарига 200 мингдан. Шуни ҳозир ҳоким зўравонлик қилиб, бизлардан халқ меҳнат қилиб кўкартирган токни бузиб сотаман деб ҳаракат қилаяпти.\nОзодлик: Хўжаликни бузиш бошландими, ë ҳали бошланмадими?\n- Бизлар токни бермай жанжал қилиб турибмиз. Вилоятга ҳам чиққанмиз, республикага ҳам борган эдик. Қарорини қайтариб олмоқчи.\nОзодлик: Ерингиз қанча?\n- Меники 7,5 гектар.\nОзодлик: Ҳаммасига узум экканмисиз?\nОзодлик: Ҳоким нима учун ерни бузмоқчи?\n- Ҳоким “шаҳарни кенгайтираман” дейди.\nОзодлик: Судга мурожаат қилдингизми?\n- Йўқ. Прокуратурага, областга ташкилотларга, Қишлоқ хўжалиги вазирлигига мурожаат қилганмиз. Улар “ҳал қилиб берамиз” дейдию икки йилдан бери судрайди. Шунинг учун Озодликка эфирга беришга мажбур бўлдик.\nОзодлик: Икки йилдан бери шу муаммо борми?\n- Ҳа. 3500 аҳоли яшайди бу қишлоқда. Тоғ бағрида яшаймиз. Бизларнинг жойимиз шаҳарга мослашмаган. Фақат деҳқончилик билан тирикчилик қиламиз.\nОзодлик: Нечта ишчингиз бор сизнинг?\n- 200тадан кўп энди 55 гектарга. Ишга яроқлиси чиқиб ишлайдида шу ерга. Бошқа давлатларда сарсон бўлиб юрмайди. Шунинг учун бизлар шунинг талабгори, дейди Самарқанд вилояти Ургут туманидан қўнғироқ қилган фермер Тўйчи Бобожонов.


Бу ҳақда Озодликка UZPAYNET ширкати операторларидан бири маълум қилди.\n- Олдин [6 фоизлик] комиссия олинарди. Ҳозир эса 19 мартдан бошлаб Вазирлар Маҳкамасининг 56-қарорига биноан бунга ўзгартириш киритилди. Ўша ўзгартиришга қараб комиссия вознаграждение, яъни мукофот пулига ўзгарди. Бу ёқда мижозлар қанча тўлашса, шунча пул PAYNET орқали ўтаверади - 10 минг бўлса, 10 минг, 5 минг бўлса, 5 минг – қолган фоиз миқдорларини компаниялар ўзлари ажратиб беришаяпти, - деди UZPAYNET оператори.\nUZPAYNET вакилига кўра, аввал мижозлардан 6 фоизлик комиссия олинган пайтда бунинг 2 фоизи UZPAYNET ширкатига, 4 фоизи эса компания агентига қоларди. Комиссия бекор қилинганидан кейин компаниянинг Ucell, Beeline, Perfectum каби ҳамкорлари томонидан агентларга 0,1 фоиздан бошланган рағбатлантириш пуллари бериладиган бўлган. Бироқ, афтидан, бу пул агентларни қониқтирмаган кўринади - балки шу важдан рағбатлантириш пули фоизини кўтаришга қарор қилинган.\n- Вознаграждение фоиз миқдори олдин кичкина эди. Ҳозир Ucell ники 2,5 фоизга ўзгаргани ҳақида маълумот берилаяпти. Ucell, UzOnline, Perfectum вознаграждениеси энди 2,5 фоиз, - деди UZPAYNET вакиласи.\n“Агентларга ҳамкорлар мукофот пули тўласа, UZPAYNETга ким тўлайди?” деган саволимизга ширкат вакиллари ҳозирча бу саволга жавоб бера олмасликларини айтиб, бизга UZPAYNET сайти янгиликлар бўлимини кузатиб боришни тавсия қилишди.\nЎзбекистонда онлайн тўловларни амалга оширувчи UZPAYNET тизимини президент Каримовнинг тўнғич қизи Гулнора Каримовага яқин бўлган шахслар назорат қилиб келганига ишонилади.\nОзодлик эга бўлган ҳужжатларга кўра, UZPAYNET Гибралтарда рўйхатга олинган “Takilant Ltd” ширкатига қарашли.\nГулнора Каримовага яқин бўлган Гаянэ Авакян номига очилган “Takilant Ltd” Европада пул ювиш жинояти бўйича очилган иш марказида бўлган.\nЎзбекистон Бош прокуратураси ўтган ой солиқ ёки бошқа мажбурий тўловларни тўлашдан бўйин товлаш ва бошқа айбловлар бўйича Авакян ҳамда яна ўнга яқин шахсга нисбатан жиноят иши очилганини маълум қилган эди.\nЎзбекистонлик интернет фойдаланувчилари UZPAYNET мижозларидан олинадиган комиссия тўлови бекор қилиниши ортидан компания агентлари “дўконларини ёпиб қўйишлари”, бу эса мижозларни қулайликдан маҳрум қилиши мумкинлиги тўғрисида хавотир билдиргандилар. Энди эса улар агентларга рағбатлантириш пули тўлайдиган компаниялар, шу жумладан, уяли алоқа операторлари тарифларни кўтариб юборишлари мумкинлигидан ташвишланмоқдалар.\nЎзбекистонда фаолият кўрсатаётган Beeline, UZMOBILE, Perfectum Mobile каби операторлари тарифида ҳозирча бирор ўзгариш бўлгани йўқ. Айни пайтда Ucell уяли алоқа ширкати шу йилнинг 4 апрелидан бошлаб бир қанча тарифлар бўйича кундалик абонент тўлови 1 центга оширилишини эълон қилган.


Пассив агрессив ёндашув — Dilkashradio.com\nПассив агрессив ёндашув\nАссалому алайкум қадрдон оналар. Фарзандлар катта бўла боргани сари, ота-онанинг ҳам ҳато қарорлар чиқариши ҳақида билиб олади. Бу бир томондан яхши, шунда ҳамма катталар ҳам тўғри иш қилмаслигини ва ҳаммага ҳам ишонавермаслик кераклигини ўрганади. Аммо баъзан сизга нисбатан ҳурматсиз муносабатда бўлишни бошлайди. Авторитетингизни шубҳа остига олишнинг энг устамон йўли бу сизга эътибор қилмаслик, талабларингиз бола истагига мос келиши учун уларни маслаҳат сифатида қабул қилиш ёки нотўғри талқин қилишдир. “Сизни эшитмадим”. Ёки, “Ахлат халтасини челакдан олиб ошхона столи устига қўй, деб айтаяпсиз, деб тушунибман. Сиз ахлатни ташқаридаги ахлат қутисига ташла, деб айтмадингиз”. Ёки “Вой, сиз менга хонамдаги ҳамма нарсаларимни ёйиб ташлашимни сўрадингиз, деб ўйлабман. Менга хонамни тозалашни айтган эдингизми?”\nКейин эса сўзларингизга нисбатан, худди дунёнинг ўзидек эски, “карлик” одати тутиб қолишини кўрасиз. Болалар сизга жим туриш билан ёки қандайдир товушлар чиқариш билан жавоб қайтаради. Албатта баъзида фарзандингиз бирор нимага ҳаддан ташқари берилиб кетса, сизни эшитмай қолишим мумкин. Аммо, агар у эшитиб туриб, эшитмаганликка олса, бу “Менга сизнинг бу гапингиз ёқмади”, дегани бўлади. Бундай ҳолатларда бирданига портлаб кетишдан олдин қуйидаги учта саволга жавоб бериш билан вазиятни тахлил қилишга ҳаракат қилинг. 1. Илтимосимни аниқ ифода этдимми? 2. Болам гапимни тушуниб бажариши учун илтимосим етарлича оддий бўлдими? 3.Талаб ёки илтимосларимни бажаришини талаб қилдимми? Болага сизни ҳар иккала ҳолатда ҳам қаноатлантирадиган икки вариантдан бирини танлашни таклиф қилинг. Агар бу уччала саволга “Ҳа” деб жавоб берсангиз, унда фарзандингиз вазиятни ўзи бошқаришни истаётган бўлади.\nБуни тан оласизми, йўқми, болангизнинг назарида сиз уни сиқиб чиқармоқчидек ёки унга “азоб бермоқчи”дек туюлиши мумкин. Бундай вазиятдаги муносабатларга қарши курашишнинг энг самарали усули бу — сизга маъқул келадиган вариантлардан бирини танлашга ижозат бериш. “Биз кетаяпмиз. Телевизорни ўчир, бўлмаса ўзим ўчираман”. “Уйда копток ўйнаш мумкин эмас, кўчада ўйнаш керак”. Мен, “Сен ё болалар кўрсатувини кўрасан, ёки умуман телевизор кўрмайсан”, дейишни ёқтираман. Биз болаларга иккита вариантдан бирини танлашни таклиф қилганимизда, назаримизда, болалар бажонудил эшитаётгандек бўлади. Уларнинг эшитиш қобилияти ажойиб тарзда тикланади ва улар яна бизни эшита бошлайди. Агар боладан бирор нимани илтимос қила туриб, ортидан савол берсангиз, у айтилган гапга яна ҳам кўпроқ эътибор қаратади, сиз эса болангиз сўзларингизни эшитиб тушунганидан яна ҳам хурсанд бўласиз.\nМасалан, мана бундай деб кўринг: “Сен ухлашдан олдин ё ярим соат китоб ўқишинг мумкин ёки телевизор кўришинг мумкин. Қай бирини танлайсан?” Масалан, у шундай деб жавоб қилади: “Телевизор кўраман” – демак, фарзандингиз тайин этилган чегарадан чиқмаган ҳолда қарор қабул қилди ва сиз эса у сизнинг сўзларингизни эшитиб тушунганини биласиз. Аммо баъзи ҳолларда болангиз сизга очиқчасига итоатсизлик қилади. Бундай пайтларда, аслида у: “Мен буни қилмайман ва сиз мени бунга мажбур қила олмайсиз”, деётган бўлади. Бунда ҳаракатларингиздаги доимийлик сизга ёрдам беради. Қоидаларни аниқ ва тушунарли қилиб тузиш — менинг болалар билан ёшлигидан то катта бўлгунига қадар муомаладаги сиёсатим шундай. Айниқса, гап ота-онани ҳурмат қилиш ҳақида кетса, ҳурматсизлик қилгани учун жазоланади.\nТурли давлатларда болалар тарбияси


Falcon 9 ракетаси махфий сунъий йўлдош билан фазога учирилди\n08:45 / 08.01.2018\nАҚШнинг SpaceX компанияси 7 январда Falcon 9 ракетасини ҳукуматнинг махфий сунъий йўлдоши Zuma билан бирга фазога учирди.\nБу парвоз Илон Маск компаниясининг 2018 йилдаги илк парвози бўлди ва Канаверал бурнидаги АҚШ ҳарбий-ҳаво кучлари базасидан амалга оширилди. Сунъий йўлдош қандай вазифаларни бажариши ҳақида маълумот берилмаган.\nРакета тахминан маҳаллий вақт билан соат 20:00да (Тошкент вақти билан 8 январь соат 06:00) учирилган. Стартдан 8 дақиқа ўтгач, ракетанинг биринчи поғонаси махсус қўниш майдончасига муваффақиятли қўндирилган.\nSpaceX экзосайёраларни «овловчи» телескопни фазога учирди\n08:28 / 19.04.2018\nSpaceX қиймати яқинда 25 млрд долларга етади\n13:42 / 13.04.2018\nFalcon 9 ракетаси Dragon кемаси билан фазога учирилди\n10:07 / 03.04.2018


Очликни татиган киши, уни татимаганлардан яхшироқ билур… « O'zbekiston ERK Demokratik Partiyasi\nОчликни татиган киши, уни татимаганлардан яхшироқ билур…\n24 April 2016 - 7:00\nТАРИХИ МУҲАММАДИЙ — 34\nРасулуллоҳ соллаллоҳу алайҳи васаллам Мадинага келганларидан сўнгра Қуддуси шарифга қараб, ўн олти ой намоз ўқидилар. Лекин кўнгилларида Каъбага қараб намоз ўқишни бек орзу қилар эдилар.\nЧунки Каъба Иброҳим Халилуллоҳнинг қибласи эди. Ўтган пайғамбарлар, Одам алайҳиссаломдан Хотам алайҳиссаломгача ҳаммалари Қуддуси шарифга қараб ибодат қилур эдилар. Ёлғиз Иброҳим Халилуллоҳга Аллоҳ изни билан Каъба — қибла бўлди.\nҚурайш сайидлари: «Муҳаммад ўзи Иброҳим Халилуллоҳ йўлидаман, дейдур, андоқ эрса, нечук Каъбага қараб намоз ўқимайди, яҳудлар қибласи Байтул Мақдисга қарайди», деб таъна қилишур эди.\nБунинг устига яҳудлар: «Муҳаммад бизнинг динимизга қарши бўлса ҳам, ўзи қибламизга тобеъдур», дер эдилар. Расулуллоҳ Маккада турган чоғларида Қуддуси шарифга қараб намоз ўқиган бўлсалар ҳам, намозда Каъбага орқа ўгирмаган эдилар. Аммо Мадинага келганларида, намоз ўқисалар, Каъба дол орқада қолишга тўғри келди. Расулуллоҳга бу иш ҳам кўп оғир келган эди.\nЖаброил алайҳиссаломга: «Аллоҳ таоло мени юзимни яҳудлар қабиласидан Каъбага ўгирармикин», деб кўнгилларидаги орзуларини билдирдилар. Анда Жаброил алайҳиссалом бу мақсадни Аллоҳдан талаб қилишни маслаҳат бердилар. Расулуллоҳ: «Менинг бу тилагим қачон қабул бўлгай», деб кўп термулганликдан, дуо қилганларида юзларини кўк сари кўтарур эдилар.\nБир куни Умму Башар деган саҳобия хотуннинг уйига уни кўргани келдилар. Шу ерда пешин намозининг вақти кирган эди. Шу жойдаги маҳалла масжидига чиқиб, саҳобалар билан пешин намозини ўқишга турдилар. Икки ракат ўқиганларида Жаброил алайҳиссалом:\n«Фавалли важҳака шатрол масжидил Ҳаром» оятини ваҳий келтирди.\nЯъни: «Юзингни Каъбага айлантир», деган Худо тарафидан амр бўлди. Пайғамбаримиз соллаллоҳу алайҳи васаллам намоз ичида, турган ҳолда юзларини Каъбага ўгирдилар. Мана ўшал кундан бошлаб, бутун мусулмонларнинг қибласи Каъбага қарор топди. Шу кунда ҳам Мадинаи Мунавварада икки қиблалик масжид, деган бир-бирига қарама-қарши, икки меҳроблик бир масжид бордур. Уни ҳожилар зиёрат қилурлар. Бу воқеа ҳам Пайғамбаримиз ҳақида улуғ неъматлардин саналур. Чунки бошқа пайғамбарлар умрлари бўйича қилган ибодатлари бир қиблага қаратилган эди. Аммо бизнинг Пайғамбаримиз қилган тоат-ибодатларини икки қиблага қараб адо қилдилар. Икки қибланинг савоб даражалари ул зотга ҳосил бўлди.\nРЎЗАНИНГ ФАРЗ БЎЛИШИ\nШу йилнинг Шаъбон ойида Аллоҳ таоло томонидан ваҳий келиб, мусулмонларга ҳар йили бир ой Рамазон ойида рўза тутмоқ фарз бўлди. Бундан илгари Пайғамбаримиз ва саҳобалар ҳар ойда уч кун — ўн учинчи, ўн тўртинчи ва ўн бешинчи кунлари ихтиёрий рўза тутар эдилар. Китобларда бу кунларни «айёми байзо», яъни «ойдин кунлар» деб атардилар.\nҲар йилда бир ой Рамазон ойида — рўза тутмоқ беш бинои Исломнинг бирисидур. Инсон асли яратилишида икки тарафлик сифат билан яратилмишдур. Яъни, жисмоний ҳайвоний ва руҳоний малаконий сифатларга эгадур. Ҳар икки томоннинг тарбияти ўзига хос, ғизоси билан (озуқа) бўлур. Яъни, емак-ичмак инсоннинг жисмоний тарбияти бўлганидек, намоз, рўза, тоат-ибодат унинг руҳоний тарбиятидур.\nИнсон боласи жисмоний сифатлари томонидан қаралса, ҳайвон боласидан ҳеч қандоқ фарқи йўқдур. Агар инсон ҳайвоний сифати билан қўйилса, ул ҳолда ўзидан бошқа ҳеч нарсани танимайдур. Бошқа бировлар учун қайғуриш унинг эсига ҳам келмайдур. Очлик, чанқоқлик энг оғир ишдур.\nБунинг қийинлигини ҳар ким ақли билан билса ҳам бўлур. Лекин очликни татиган киши, уни татимаганлардан яхшироқ билур. Шунинг учун Аллоҳ таоло ҳар йили бир ой, бой-чоғой, шоху гадо демай, бир ой рўза тутмоқни барчага бир текис фарз қилди. Ҳаммага очликнинг аччиғини тотқизди. Очлик қандоқлигини, тотиганларга очлик билан эзилган ожизларни эскартди.\nЭнди рўзанинг руҳоний томонига қарасак, агар шароити риоя қилинган тақдирда, унинг қалбига, руҳига, бошқа ибодатларга қараганда тезроқ таъсир қилишида ҳеч шак йўқдур. Ибодат, риёзат таъсир қилди, демак, қалб, руҳ қувват топиб, ёмон хулқлардин пок бўлди, демакдур.\nИнсонда доимо қарама-қарши икки тортишув бордур. Биринчиси, раҳмоний ақл, иккинчиси, шайтоний нафсдур. Буни Пайғамларимиз: «Лиммаи раҳмоний, лиммаи шайтоний», дедилар. Бу икки куч одам боласини доимий суратда талашурлар. Ҳақиқатда эса буларнинг бири жаннат, иккинчиси дўзахдур. Бу икковидан қайси бирига қўшилса, бандада ихтиёр бордур.\nЛекин шуни билмоқ керакким, намоз, рўза, тоат-ибодат билан раҳмоний ақл қувват топади. Агар булардан ажраб, фисқ-фасод, нафси ҳаво йўлига кирса, шайтоний нафси ривожга киради. Мана бу икки қувватнинг қайси томони ривожлик, кучлик бўлса, инсон шу томонга мойил бўлур. Шунинг учун, рўза ойининг туганчисида фитр-садақа беришни шариат вожиб қилди. Рўза шарофатидан кўнгиллари юмшаган мўминлар буни оғир олмай, ихлос билан адо қилишларини билди.\nРасулуллоҳ Мадинага келгач, икки йилдан кейин Рамазон ойининг рўзаси, мусулмонларга шу оят билан фарз бўлди:\n«Я айюҳаллазина аманув кутиба алайкумус сияму кама кутиба алаллазина мин қабликум».\nМаъноси: «Эй мўминлар, бир ой Рамазон рўзаси сизларга фарз бўлди, сизлардан илгари ўтган пайғамбарларга ҳам рўза фарз бўлган эди».


Женевадаги банк ва ресторанлар ҳожатхоналарига 500 евролик банкноталар сочиб кетилди\n19:59 / 19.09.2017\nШвейцария прокуратураси ходимлари нима учун ўн минглаб евро купюраларини Женевадаги UBS Group AG молиявий холдинг бўлимининг ҳожатхонасига ташлаб кетилганини аниқлаштиришмоқда. Bloomberg'да хабар берилишича, шаҳар банкларидан бирининг ҳожатхонасида 500 евролик купюралар сочиб кетилган.\nБир неча кун аввал қўшни уч ресторан ҳожатхоналарига ҳам 500 евролик банкноталар сочиб кетилган. Шуниси қизиқки, евролар қайчи билан майда бўлакларга бўлинган бўлган.\nДастлабки суриштирувларга кўра, банкноталарнинг умумий суммаси 100 минг еврога яқинни ташкил қилган. Пулларни ҳожатхоналарга испан миллатига мансуб икки аёл ташлаган бўлиб чиққан. Прокуратура ҳозирда пулларнинг қаердан олингани борасида тергов олиб бормоқда.\nЖенева прокуратураси вакилининг сўзларига кўра, Швейцарияда банкноталарнинг йўқ қилиниши жиноят ҳисобланмайди, бироқ ҳуқуқ-тартибот органлари бунинг ортида ким турганини аниқлаш мақсадида тергов ишларини давом эттиришади.\nШвейцария евро ҳожатхоналар\nШвейцария Шимолий Кореяга нисбатан санкцияларни кучайтирди\nШвейцариядаги автофалокатда 37 киши жабрланди\nШвейцария 2026 йилги Олимпиадани ўтказишга 1 млрд доллар сарфламоқчи\nШвейцария тоғларида жойлашган "биткоинлар махфий бункери"дан фотожамланма\nШвейцарияда ҳар йили ўнлаб килограмм олтин оқизиб юборилиши аниқланди